title: Laivurinkatu

text: Kadun toisella puolella talossa Laivurinkatu 4–6 ovat asuneet diplomaatti ministeri Hjalmar J. Procopé ja hänen siellä syntynyt poikansa Victor Procopé sekä akateemikko ja filosofi Georg Henrik von Wright, jonka muistoksi talon pihamuuriin on kiinnitetty muistolaatta.


title: Laivurinkatu

text: Nimi Skepparegatan vahvistettiin vuonna 1887. Suomenkieliseksi käännösnimeksi vahvistettiin vuonna 1909 Laivurikatu ja vuonna 1928 nykyinen muoto Laivurinkatu.. Nimi kuuluu samaan merenkulkuun viittavien nimien ryhmään kuin läheiset Kapteeninkatu ja Laivanvarustajankatu.


title: Soteriologia

text: Soteriologia eli pelastusoppi käsittelee Raamatun opetuksia ihmisen pelastumisesta. Sana soteriologia tulee kreikan kielen sanasta “sótéria“ (pelastuminen), joka tulee kreikan kielen sanasta “σωτήρ” "sōtēr" (pelastaja). Perinteisen kristillisen teologian mukaan, jokainen ihminen tarvitsee pelastusta synnistä ja synnin tuomiosta. Raamatun opettamasta pelastuksesta on keskusteltu kristinuskon historiassa intensiivisesti, ja luonnollisesti siitä on syntynyt erilaisia näkemyksiä. Soteriologiassa pyritään vastaamaan kahteen laajaan kysymykseen:


title: Soteriologia

text: Soteriologian alalla on vuosien saatossa syntynyt monta eri oppia ihmisen pelastumisesta, joita ovat muun muassa katolinen pelastusoppi, kalvinismi, arminiolaisuus, universalismi, ja pluralismi. Kristinuskossa pelastus mahdollistuu Jeesuksen Kristuksen elämän ja varsinkin kuoleman sekä ylösnousemuksen myötä, johon viitataan soteriologiassa sanalla "sovitus" Erimielisyyksiä soteriologiassa syntyy useimmiten tulkintaeroissa käsityksistä kuten ihmisen turmelus, predestinaatio, sovitus, ja vanhurskautus.


title: Soteriologia

text: Soteriologia liittyy myös olennaisesti kristologiaan ja käsitykseen siitä, kuka Jeesus oli.


title: Francis Picabia

text: Francis-Marie Martinez de Picabia (22. tammikuuta 1879 Pariisi, Ranska – 30. marraskuuta 1953 Pariisi, Ranska) oli ranskalainen avantgardetaidemaalari. Hänet tunnetaan erityisesti yhtenä dadan keskeisenä taiteilijana.


title: Francis Picabia

text: Uransa alkuaikoina hän maalasi sekä impressionismia että pointillismia. Tämän jälkeen hänen taidesuuntansa oli kubismi. 1920-luvulla hänestä tuli yksi dadan keskeisistä taiteilijoista, minkä jälkeen hän kokeili jonkin aikaa surrealismia.


title: Mies Mallorcalta

text: Mies Mallorcalta ("Mannen från Mallorca") on Bo Widerbergin käsikirjoittajama ja ohjaama ruotsalais-tanskalainen rikoselokuva vuodelta 1984. Sen pääosia näyttelevät Sven Wollter, Tomas von Brömssen ja Håkan Serner.


title: Mies Mallorcalta

text: Elokuva perustuu Leif G. W. Perssonin romaaniin "Possujuhla" (1978, suom. 2010), joka puolestaan käsittelee Perssonin selville saamia oikeusministeri Lennart Geijerin yhteyksiä tukholmalaiseen prostituutiorinkiin.


title: Mies Mallorcalta

text: Tukholman postikonttori numero kuuteen tehdään Lucianpäivänä aseellinen ryöstö, jossa naamioitunut rosvo vie 400 000 kruunua. Ilotyttöjä jahtaamassa oleva poliisipari ehtii paikalle, mutta takaa-ajossa rosvo katoaa. Vähitellen tutkinnassa alkaa paljastua yhä korkeammille yhteiskunnan tasoille ulottuvia asianhaaroja.


title: Mies Mallorcalta

text: "Mies Mallorcalta" oli Bo Widerbergin ensimmäinen ohjaustyö kahdeksaan vuoteen ja otettiin ensi-iltakriitikoiden parissa hyvin vastaan. Sven Wollter sai pääroolistaan Guldbagge-palkinnon.


title: Mies Mallorcalta

text: "Helsingin Sanomissa" Mikael Fränti sanoi elokuvan alussa hieman kaivanneensa Widerbergin vakionäyttelijä Thommy Berggreniä, mutta totesi Sven Wollterin ja Tomas von Brömssenin saavan kyllä pian katsojan otteeseensa. Fränti piti "Miestä Mallorcalta" parempana kuin Widerbergin edellistä rikoselokuvaa "Komisario Beck tähtäimessä".


title: Anatude

text: Anatude on Antti Tuiskun yhdestoista studioalbumi, joka julkaistiin 15. syyskuuta 2017.


title: Anatude

text: Helsingin Sanomien Oskari Onnisen mukaan albumilla on hittejä ja osumia, mutta se ”voi tuntua turhan helpolta ja varmistelevalta”. Etelä-Suomen Sanomien Arttu Seppäsen mielestä levyllä on valitettavan paljon toisintoa En kommentoi -levyn kanssa. Radio Novan Iiro Myllymäki kritisoi albumin lyhyttä kestoa, mutta kehui tuotantoa raikkaaksi.


Energia-alan sääntelyviranomaisten yhteistyövirasto (ACER, ) on vuonna 2009 perustettu, Slovenian Ljubljanassa toimiva EU:n erillisvirasto. Se seuraa Euroopan unionin kaasu- ja sähköalan sisämarkkinoita ja pyrki varmistamaan, että ne toimivat tehokkaasti. ACER avustaa kansallisia sääntelyviranomaisia esimerkiksi verkkoja koskevien ohjeiden laadinnassa ja yleisemmin sääntelytehtävän suorittamisessa eurooppalaisella tasolla. Virasto valvoo kansallisten sääntelyviranomaisten kanssa yhteistyössä energian tukkumarkkinoita ja pyrkii havaitsemaan ja estämään niiden väärinkäytön. Virasto voi tehdä sitovia yksittäisiä päätöksiä rajat ylittävän infrastruktuurin käyttöehdoista ja -turvallisuudesta mikäli sellaiset ovat tarpeen. ACER on asiantuntijaelin, joka antaa EU:n toimielimille lausuntoja sähköön ja kaasuun liittyvissä asioissa. Viraston palveluksessa on 110 ihmistä.


title: Agía Lávra

text: Agía Lávra (, ”Pyhä lavra”) eli "Agía Lávran luostari" (Μονή Αγίας Λαύρας, "Moní Agías Lávras") on ortodoksinen luostari Kalávrytan kunnassa Kreikassa. Sitä pidetään historiansa ansiosta itsenäisen Kreikan symbolisena syntypaikkana. Luostari sijaitsee vuoristossa noin viisi kilometriä Kalávrytan kaupungista lounaaseen.


title: Agía Lávra

text: Agía Lávran luostarin perusti munkki Eugenios vuonna 961. Hän oli Athoksen Suuren lavran luostarin hermiitti, ja luostari oli alun perin Suuren lavran alaisuudessa. Tästä tulee myös luostarin nimi. Myöhemmin luostari itsenäistyi.


title: Agía Lávra

text: Luostari sijaitsi alun perin nykyisten luostarirakennusten lähellä paikassa, jota kutsutaan nimellä Palaiomonástiro. Turkkilaiset tuhosivat luostarin vuonna 1585, koska kreikkalaiset kapinalliset piileksivät siellä. Luostari rakennettiin uudelleen alemmaksi nykyiselle paikalleen vuonna 1689. Vuonna 1770 luostarin tuhosivat albanialaiset. Luostari on kärsinyt historiansa aikana myös lukuisista maanjäristyksistä.


title: Agía Lávra

text: 25. maaliskuuta 1821 Patraksen piispa Germanos julisti luostarin kappelissa Marian ilmestyspäivän juhlassa alkaneeksi taistelun turkkilaisia vastaan. Kerrotaan, että luostarissa myös nostettiin Kreikan kansannousun lippu, ensimmäinen (tai ainakin ensimmäisiin kuulunut) Kreikan lippu. Tätä pidetään Kreikan vapaussodan alkupisteenä, ja kyseisestä päivästä on tullut myös Kreikan itsenäisyyspäivä. Myös luostari juhlii vuosittain samana päivänä.


title: Agía Lávra

text: Luostari tuhoutui vapaussodassa vuonna 1826, kun Ibrahim Pashan joukot polttivat sen. Se rakennettiin uudelleen vuonna 1828. Luostari tuhoutui jälleen vuonna 1943 saksalaisten joukkojen poltettua sen, koska munkit eivät suostuneet hylkäämään paikkaa. Se rakennettiin uudelleen vuonna 1950. Nykyinen luostari on siis kolmas samalla paikalla oleva luostari. Vuonna 2011 luostarissa oli 10 asukasta.


title: Agía Lávra

text: Luostari on rakennettu Aroánia-vuoren rinteelle noin 960 metrin korkeudelle, ja sieltä avautuu näköala Vouraïkós-joen laaksoon. Luostarin keskiössä oleva nykyinen pääkirkko eli katholikon on rakennettu vuonna 1585 ja edustaa athosvuorelaista tyyppiä. Se on omistettu Neitsyt Marian kuolonuneen nukkumiselle. Kirkon ympärillä ovat luostarin keljat. Sisäänkäynnin oikealla puolella on kappeli, joka toimi itsenäisyysjulistuksen paikkana.


title: Agía Lávra

text: Luostarin museossa säilytetään vuonna 1821 nostettua ensimmäistä Kreikan lippua sekä piispa Germanoksen liturgisia esineitä. Luostarissa on myös muun muassa Katariina Suuren lahjoittama jalokivin koristeltu evankeliumikirja sekä lukuisia ikoneita, muita maalauksia ja koristeellisia puuleikkauksia. Luostarin kirjastossa on kirjaa ja muuta dokumenttia, joista vanhin on vuodelta 1502.


title: Elónan luostari

text: Elónan luostari (; myös "Elónin luostari") on ortodoksinen luostari Peloponnesoksen niemimaalla Kreikassa. Se sijaitsee Párnonas-vuorella Nótia Kynourían kunnassa Arkadiassa.


title: Elónan luostari

text: Luostari on perustettu alun perin 1300-luvulla paikalle, josta legendan mukaan löydettiin Neitsyt Mariaa esittänyt ikoni. Nykyiset rakennukset ovat pääosin myöhemmältä ajalta. Luostari on omistettu Neitsyt Marian kuolonuneen nukkumiselle. Luostari oli vuoteen 1972 saakka munkkiluostari ja tämän jälkeen se on toiminut nunnaluostarina. Vuonna 2011 luostarissa oli neljä asukasta.


title: Elónan luostari

text: Luostarirakennukset on rakennettu jyrkkään vuorenrinteeseen noin seitsemän kilometriä Kosmáksen kylästä pohjoiskoilliseen. Luostari juhlii vuosittain 15. elokuuta ja 21. marraskuuta.


title: Evangelístrian luostari

text:
Evangelístrian luostari () eli "Neitsyt Marian ilmestyksen luostari" (Μονή Ευαγγελισμού της Θεοτόκου, "Moní Evangelismoú tis Theotókou") on ortodoksinen luostari Skiáthoksen saarella Kreikassa. Se sijaitsee noin viisi kilometriä pohjoiseen Skiáthoksen kaupungista lähellä Kalývian kylää.
Luostarin rakentaminen alkoi vuonna 1794 ja se valmistui vuonna 1806. Sen perustivat varhaisemman mutta autioituneen luostarin paikalle pappismunkki Nífon Chíokselta sekä Grigórios Chatzistamátis, ja se on omistettu Neitsyt Marian ilmestykselle. Luostari on ollut stauropegiaalinen vuodesta 1797. Syyskuussa 1807 Filikí Etaireían jäsenet, muun muassa Theódoros Kolokotrónis, Giánnis Stathás ja Andréas Miaoúlis, kokoontuivat luostarilla ja vannoivat siellä valan vapaudelle. Kerrotaan, että luostarilla myös ommeltiin ja siunattiin ensimmäinen (tai ainakin ensimmäisiin kuulunut) Kreikan lippu, jossa oli valkoinen risti sinisellä pohjalla.


title: Evangelístrian luostari

text: Myöhemmin alkaneen Kreikan vapaussodan aikana 1820-luvulla luostari oli kapinallisten turvapaikkana ja myös rahoitti vapaustaistelua. Nykyisin luostari on Skiáthoksen merkittävin ja ainoa toiminnassa oleva luostari, ja koko Sporadien merkittävimpiä uskonnollisia kohteita. Vuonna 2011 luostarissa oli 28 asukasta.


title: Evangelístrian luostari

text: Luostarissa on ristinmuotoinen pääkirkko eli katholikon sekä Johannes Kastajalle, Pyhälle Demetriokselle ja Eläväksitekevälle lähteelle ("Zoodóchos Pigí") omistetut kappelit. Luostarin yhteydessä toimii myös muun muassa kansanperinnemuseo museoituine oliivinpuristamoineen sekä pieni kirkollinen museo, jossa on kirkkovaatteita ja -astioita, ikoneita ja vanhoja evankeliumi- yms. kirjoja ja käsikirjoituksia.


title: Faneroménin luostari

text:
Panagía Faneroménin luostari () on ortodoksinen luostari Lefkaksen saarella Kreikassa. Se sijaitsee kukkulalla saaren pohjoisosassa lähellä Frýnin kylää, noin 3 kilometriä länteen Lefkaksen kaupungista.
Perimätiedon mukaan luostari on rakennettu vuonna 1634 paikalle, jossa oli antiikin aikana ollut Artemiille omistettu temppeli ja myöhemmin varhaiskristillinen Neitsyt Marialle omistettu kirkko. Ensimmäinen munkkien yhdyskunta olisi syntynyt paikalle jo vuonna 332. Myös luostari on omistettu Marialle, ja sen nimi viittaa tätä esittävän ikonin ”ilmituomiseen”. Luostari kunnostettiin vuonna 1734 ja uudelleen heti vuonna 1886 olleen tulipalon jälkeen.


title: Faneroménin luostari

text: Luostari on Lefkaksen merkittävin uskonnollinen keskus ja nykyisin saaren ainoa luostari, jossa on asukkaita. Sen yhteydessä toimii kirkollinen museo, jossa on muun muassa vanhoja ikoneita ja kirjoja.


title: Megáli Panagían luostari

text:
Megáli Panagían luostari (, ”Suuren Neitsyt Marian luostari”) on ortodoksinen luostari Sámoksen saarella Kreikassa. Se sijaitsee saaren eteläosassa noin 1,5 kilometriä etelään Koumaradaíoin kylästä ja noin 10 kilometriä länteen Pythagóreiosta.
Luostari on perustettu vuonna 1586, ja se on saaren toiseksi vanhin luostari. Sen perustivat munkkiveljekset Neilos ja Dionysios. Luostari on omistettu Neitsyt Marian kuolonuneen nukkumiselle. Sanotaan, että luostari olisi rakennettu antiikin aikaisen Artemiin temppelin paikalle. Luostari oli merkittävässä osassa kreikkalaisen kulttuurin ylläpitäjänä saarella osmanivallan aikana.


title: Megáli Panagían luostari

text: Luostarin kirkko eli katholikon on rakennettu vuonna 1593. Se edustaa bysanttilaista tyyppiä, ja se on ristinmuotoinen ja varustettu kupolilla. Kirkkoon kuuluu apostoleille Pietari ja Paavali omistettu kappeli, joka on sen vanhin osa vuodelta 1587. Kirkossa on puusta kaiverrettu ikonostaasi, ja sen seinät on koristeltu seinämaalauksin.


title: Odigítrian luostari

text: Odigítrian luostari () on ortodoksinen luostari Kreetan saarella Kreikassa. Se sijaitsee Faistóksen kunnassa lähellä Kaloí Liméneksen kylää.


title: Odigítrian luostari

text: Luostarin kirkon vanhimmat seinämaalaukset on ajoitettu 1300-luvulle, mutta varhaisimmat maininnat luostarista sekä muut varhaisimmat rakennukset ovat 1500-luvulta. Luostari on omistettu Neitsyt Maria ”Tiennäyttäjälle” (Hodegetria, nykykreikassa "Odigítria"). Luostarin läheltä on löydetty minolaisaikaisia hautoja. Kreikan vapaussodan aikaan vuonna 1821 alkaen luostarissa vaikutti munkki ja vapaustaistelija Ioásaf, joka tunnetaan myös nimellä Xopatéras (1788–1828). Kapinoinnin vuoksi turkkilaiset tuhosivat luostarin vuosina 1828 ja 1866. Myöhemmin luostari perustettiin uudelleen. Vuonna 2011 siinä oli 11 asukasta.


title: Odigítrian luostari

text: Luostari on rakennettu Asteroúsia-vuorten länsiosaan noin 250 metrin korkeudelle. Luostarirakennusten kokonaisuus muistuttaa ulkonäöltään linnoitusta, ja siinä on muun muassa vahva torni. Rakennus on aiemmin ollut ympäröity muureilla, ja osia niistä on edelleen jäljellä. Luostarin kirkko on kaksilaivainen, ja sen keskilaiva on omistettu Neitsyt Marian kuolonuneen nukkumiselle ja pohjoislaiva apostoleille Pietari ja Paavali. Aiemmin kirkossa oli myös Pyhälle Fanuriokselle (Fanouriokselle) omistettu etelälaiva, mutta se ei ole säilynyt. Kirkko ja sen nartheks on koristeltu seinämaalauksilla ja kreetalaisen koulukunnan ikoneilla. Luostarin oliivinpuristamo on 1600–1700-luvun asussaan. Pääosa rakennuksista on peräisin 1700- ja 1800-luvuilta.


title: Pentélin luostari

text:
Pentélin luostari () on ortodoksinen luostari Pentélin kunnassa Attikassa Kreikassa. Se sijaitsee Pentéli-vuoren etelärinteessä noin 18 kilometriä Ateenan keskustasta koilliseen. Luostari on omistettu Neitsyt Marian kuolonuneen nukkumiselle.
Luostari on perustettu vuonna 1578. Sen perustaja oli Pyhä Timotheos Euriposlainen. Luostari oli lähes sen perustamisesta lähtien stauropegiaalinen eli suoraan Konstantinopolin alaisuudessa. Vuodesta 1858 se on kuulunut Ateenan hiippakunnan alaisuuteen. Osmanivallan aikana luostari omisti paljon maita Pentéli-vuoren alueella ja muualla Attikassa. Luostari tuhoutui venetsialaisten ja turkkilaisten sodan aikana 1688–1690 ja toisen kerran Kreikan vapaussodan aikana vuonna 1821. 2010-luvulla luostarin kirjoissa oli 58 munkkia ja siellä asui pysyvästi 17 munkkia.


title: Pentélin luostari

text: Luostari on rakennettu noin 430 metrin korkeudelle. Se muistuttaa ulkoapäin korkeine muureineen ja raskaine portteineen linnoitusta. Luostarin pääkirkko eli katholikon edustaa jälkibysanttilaista tyyliä. Luostarirakennuksissa on tilaa 120 munkille. Luostariin kuuluu myös museo sekä kirjasto.


title: Pyhän Gerasimoksen luostari

text:
Pyhän Gerasimoksen luostari () on ortodoksinen luostari Kefalonián saarella Kreikassa. Se on omistettu Pyhälle Gerasimokselle, joka on Kefalonián suojeluspyhä. Luostari sijaitsee Omalássa lähellä Valsamátan kylää.
Pyhän Gerasimoksen luostari sijaitsee samalla paikalla, johon Gerasimos perusti ”Uudeksi Jerusalemiksi” kutsumansa nunnaluostarin vuonna 1560 kunnostamalla varhaisemman Neitsyt Marialle omistetun luostarin. Hän kuoli vuonna 1597 ja hänet julistettiin pyhäksi vuonna 1622. Luostari on sittemmin rakennettu uudelleen. Pyhän Gerasimoksen luostari on saaren merkittävin uskonnollinen ja pyhiinvaelluskohde ja merkittävimpiä kulttuurinähtävyyksiä. Vuonna 2011 luostarissa oli 15 asukasta.


title: Pyhän Gerasimoksen luostari

text: Luostarin kirkko on uusi ja koristeltu rikkaasti muun muassa seinämaalauksin. Luostarin alapuolella on luola, jossa Pyhä Gerasimos asui, ja pihalla tämän istuttama vanha plataanipuu. Luostarissa on myös tämän hauta ja pyhäinjäännöksiä varten tehty rakennus, jossa jäännökset ovat lasiarkussa. Luostari juhlii vuosittain 16. elokuuta sekä 20. lokakuuta.


title: Pyhän Paraskevan luostari

text:
Pyhän Paraskevan luostari () on ortodoksinen luostari Epeiroksessa Kreikassa. Se sijaitsee Víkoksen rotkon laidalla Zagórin kunnassa lähellä Monodéndrin kylää. Luostari on nykyisin asumaton.
Luostari on perustettu vuonna 1412 ja omistettu Pyhälle Paraskevalle. Osmanivallan aikana luostari toimi paikallisten turvapaikkana. Luostari ja sen pieni kirkko tai kappeli on tehty kivestä ja sijaitsevat noin 800 metriä Monodéndristä koilliseen. Luostarilta on hyvä näköala Víkoksen rotkoon.


title: Valsamítiksen Pyhän Yrjön luostari

text: Valsamítiksen Pyhän Yrjön luostari tai "Varsamítiksen Pyhän Yrjön luostari" () on ortodoksinen luostari Amorgóksen saarella Kreikassa. Se sijaitsee noin 4,5 kilometriä Amorgóksen kylästä eli Chórasta lounaaseen Arkesíniin johtavan tien varressa.


title: Valsamítiksen Pyhän Yrjön luostari

text: Luostari on perustettu bysanttilaisella ajalla. Paikalla on mahdollisesti ollut kirkko jo varhaiskristillisellä ajalla, ja joidenkin viitteiden perusteella paikalla olisi ollut jo antiikin aikana Apollonille omistettu pyhäkkö. Nykyinen luostarirakennus on peräisin 1500-luvulta. Luostari on Chozoviótissan luostarin alaisuudessa ja omistettu Pyhälle Yrjölle.


title: Valsamítiksen Pyhän Yrjön luostari

text: Luostari edustaa arkkitehtuuriltaan valkoiseksi kalkittua kykladista tyyliä. Luostarin kirkko on kolmilaivainen ja holvikattoinen basilika, ja sen seinämaalaukset ovat 1700-luvulta. Luostarin lähellä on vanha vesimylly sekä venetsialaisaikaisen tornin rauniot. Luostarin läheisyydessä kasvaa paljon harmaaminttua (kreikaksi "vársamos"), josta luostarin Pyhä Yrjö on saanut lisänimensä.


title: Valsamítiksen Pyhän Yrjön luostari

text: Luostari sijaitsee paikassa, jossa on paljon lähteitä ja vesivirtoja. Luostarin ominaispiirteet samoin kuin antiikin aikainen pyhäkkö liittyvät juuri sen veteen. Paikalla oli jo antiikin aikana mahdollisesti Apollonin vesioraakkeli. Toiminta vaikuttaa jatkuneen luostariaikana. Vesioraakkeli toimi niin, että luostarissa asunut Chozoviótissan luostarin munkki täytti oraakkelilta neuvoa kysyneille astiaan vettä lähteestä, päätellen samalla erilaisia ennusmerkkejä muun muassa veden kirkkaudesta ja siinä mahdollisesti olleista aineksista, kuten kasvien lehdistä tai hyönteisistä.


title: Valsamítiksen Pyhän Yrjön luostari

text: Oraakkeli oli Amorgóksella ja lähisaarilla hyvin suosittu, ja sanotaan, etteivät amorgóslaiset solmineet avioliittoja tai kauppoja tai tehneet muuta merkittävää ilman, että olisivat ensin kysyneet asiasta oraakkelilta. Thíran, Amorgóksen ja saarten hiippakunnan piispa kielsi oraakkelitoiminnan vuonna 1967, ja vesilähde tukittiin sementillä. Tämä ei kuitenkaan onnistunut lopettamaan vuosisataista käytäntöä ainakaan heti, sillä paikalliset tekivät sementtiin reiän, jonka jälkeen ennusmerkit tunteneet maallikot jatkoivat toimintaa salaa niin kauan kuin vielä elivät.


title: Vlachérnan luostari

text:
Vlachérnan luostari () on ortodoksinen luostari Korfun saarella Kreikassa. Se sijaitsee pienellä saarella aivan Korfun lentokentän kiitotien eteläpäässä.
Luostari on perustettu viimeistään 1600-luvulla, sillä sen kirkko on rakennettu vuonna 1685. Vanhin hautakivi saarella on vuodelta 1758. 1700- ja 1800-lukujen taitteessa saari kuului säveltäjä Nikólaos Mántzarokselle. Luostari oli nunnaluostari, mutta taantui 1800-luvulla. Siinä ei ole ollut asukkaita sitten 1980-luvun. Luostari on omistettu Blakhernain Neitsyt Marialle ("Panagía Vlachernón").


title: Vlachérnan luostari

text: Luostarin saari on yhdistetty Korfun pääsaareen sillalla. Myös lähellä olevalla Pontikonísin saarella on luostari. Nykyisin luostarisaaret ovat yhdessä yksi Korfun ikonisimpia ja kuvauksellisimpia kohteita, ja suosittu nähtävyys.


title: Vrontianín luostari

text:
Vrontianín luostari () eli Vrontáksen luostari (Μονή Βροντά, "Moní Vrontá"; myös "Vrontán luostari") on ortodoksinen luostari Sámoksen saarella Kreikassa. Se sijaitsee saaren pohjoisosassa lähellä Vourliótesin ja Kokkárin kyliä.
Luostari on Sámoksen vanhin. Sen perustivat munkkiveljekset Iákovos ja Makários vuonna 1566 varhaisemman luostarin paikalle. Luostari on omistettu Neitsyt Marian syntymälle. Sen lisänimen arvellaan tulevan joko maita alueella omistaneesta Vrontáksen suvusta tai vuoriston ukkosista (kreik. "vrontí"). Vuonna 2011 luostarissa oli 16 asukasta.


title: Vrontianín luostari

text: Luostari on rakennettu vuorenrinteeseen noin 458 metrin korkeuteen. Luostarin kirkko eli katholikon on useampilaivainen ja varustettu kupolilla. Sitä ympäröi neliönmuotoinen luostarirakennus, jossa on kahdesta kolmeen kerrosta. Osa tästä rakennuksesta tuhoutui vuoden 2000 suurten metsäpalojen aikaan, ja sitä on kunnostettu.


title: Ypsilóksen luostari

text:
Ypsilóksen luostari (; myös "Ypsiloún luostari") eli Johannes Teologin luostari (Μονή Αγίου Ιωάννη του Θεολόγου, "Moní Agíou Ioánni tou Theológou") on ortodoksinen luostari Lesboksen saarella Kreikassa. Se sijaitsee saaren länsiosassa lähellä Ántissan kylää, noin 81 kilometriä länteen Mytilínistä.
Luostari on perimätiedon mukaan perustettu bysanttilaisella kaudella ennen vuotta 800. Aiemmin se on tunnettu Kórakaksen luostarina. Luostarin varhaisista vuosista tiedetään kuitenkin vähän, ja se on todennäköisesti hylätty jossain vaiheessa ja perustettu uudelleen jälkibysanttilaisella ajalla. Luostarin nykyinen nimi "Ypsilós" viittaa luostarin sijaintiin korkealla paikalla, ja on peräisin 1700-luvulta. Vuonna 2011 luostarissa oli 19 asukasta.


title: Ypsilóksen luostari

text: Luostari on rakennettu Órdymnos-vuoren huipulle noin 634 metrin korkeuteen. Vuori on muinainen tulivuori ja sijaitsee lähellä Lesboksen kivettyneen metsän aluetta. Luostarin kirkko ja luostarirakennukset ovat saavuttaneet muotonsa vuosisatojen aikana. Kirkko on koristeltu seinämaalauksilla vuonna 1684. Nykyisen ulkoasunsa kirkko on saanut vuonna 1832. Luostarin kirjastossa on muun muassa vanhoja käsikirjoituksia.


title: Topias Wiena

text: Topias Wiena (s. 10. toukokuuta 1996 Kemi) on suomalainen jalkapalloilija, joka edustaa Veikkausliigassa pelaavaa PS Kemi Kingsiä. Hän on pelipaikaltaan hyökkääjä.


title: Topias Wiena

text: FC Kemin kasvatti Topias Wiena siirtyi kaudella 2012 Tornion Pallo -47:n riveihin ja pelasi seuraavat kolme kautta Kakkosta. Kaudella 2016 PS Kemin noustua Veikkausliigaan Wiena siirtyi kemiläisseuran riveihin. Topias Wiena pelasi ensimmäisen Veikkausliigapelin 26. syyskuuta 2016 Kuopiossa KuPS-PS Kemi - ottelussa. Kaikkiaan tilillä on kausina 2016-2017 kolme Veikkausliigaottelua.


title: Tempest (videopeli)

text: Tempest on Atarin kehittämä ammuntapeli, joka on julkaistu vuonna kolikkopelinä ja useille mikrotietokoneille.


title: Tempest (videopeli)

text:
Peli käytti Atarin "Color-Quadrascan" vektorigrafiikkanäyttöä.
Kolikkopelin on ohjelmoinut David Theurer. Pelin konseptina oli tehdä ensimmäisen persoonan versio "Space Invaders" -pelistä.


title: Tempest (videopeli)

text: Peli esiintyy Rush-yhtyeen musiikkivideolla "Subdivisions" sekä Ernest Clinen kirjassa "Ready Player One".


title: Celis

text: Celis on seuraavien henkilöiden sukunimi:


title: Eduar Zea

text: Eduard Stihivinson Zea Chávez (s. 19. tammikuuta 1990 Quibdó, Kolumbia) on kolumbialainen jalkapalloilija, joka edustaa Veikkausliiga-seura PS Kemiä vuoden sopimuksella kaudella 2017. Hänen pelipaikkansa on puolustus.


title: Eduar Zea

text: Ennen Suomeen siirtymistään Edurad Zea on pelannut Kolumbian pääsarjaa. Ensin hän pelasi kasvattajaseurassaan Deportes Quindío ja lainalla kahdessa muussa pääsarjaseurassa kausina 2009-2014. Sen jälkeen hän siirtyi Yhdysvaltoihin United Soccer League-sarjaan (UCL) eli maan kolmanneksi korkeimmalle sarjatasolle kausiksi 2015-2016 seuranaan Phoenix Rising FC. Pelattuaan kauden 2016 Kolumbiassa Zea siirtyi Suomen pääsarjaan.


title: Eduar Zea

text: Zea siirtyi Suomeen keväällä 2017 PS Kemin Veikkausliiga-joukkueeseen kautta 2017 koskevalla sopimuksella.


title: Stålarm

text: Stålarm oli suomalainen aatelissuku, joka tunnetaan 1300-luvulta lähtien. Suku sammui 1736. Suvun kantatila oli Kiialan kartano.


title: Stålarm

text: Suvun ensimmäinen tunnettu edustaja Niilo Faderinpoika eli 1300-luvun loppupuolella ja oli Johannes Messeniuksen mukaan valtaneuvos, asema joka hänen pojanpojan pojanpojan pojallaan, Eerik Arvidinpoika Stålarmilla (kuollut 1569) joka tapauksessa oli. Eerikin poika Arvid Stålarm toimi Suomen käskynhaltijana 1597–1599.


title: Stålarm

text: Suku sammui miehenpuolelta maaherra, hovioikeudenpresidentti Axel Eriksson Stålarmin (1630-1702) myötä, naisenpuolelta hänen tyttärensä Vendelan kuollessa 1736.


title: Edwin Salazar

text: Edwin Ernesto Salazar Ruiz (s. 6. elokuuta 1991 Kolumbia) on kolumbialainen jalkapalloilija, joka edustaa Veikkausliiga-seura PS Kemiä vuoden sopimuksella kaudella 2017. Hänen pelipaikkansa on hyökkääjä.


title: Edwin Salazar

text: Ennen Suomeen siirtymistään Salazar on pelannut Kolumbian toiseksi korkeimmalla sarjatasolla pelaavan Orsomarso SC:n riveissä.


title: Edwin Salazar

text: Salazar siirtyi Suomeen keväällä 2017 PS Kemin Veikkausliiga-joukkueeseen kautta 2017 vuoden mittaisella lainasopimuksella.


title: Singaporen presidentinvaalit 2017

text: Vuoden 2017 Singaporen presidentinvaalit olivat Singaporen viidennet vaalit presidentin valitsemiseksi. Vaalien ehdokkaiden asettelu päättyi 13. syyskuuta ja kansanäänestyksen oli määrä tapahtua 23. syyskuuta. Singaporen vaaliviranomaiset kuitenkin julistivat 11. syyskuuta asetetuista ehdokkaista vain yhden, Halimah Yacobin, täyttävän Singaporen perustuslaissa presidenttiehdokkaille asetetut vaatimukset. Kun muita vaatimusten mukaisia ehdokkaita ei 13. syyskuuta mennessä ollut, julistettiin Yacob vaalien voittajaksi ilman kansanäänestystä. Singaporen islaminuskoisten malaijien vähemmistöön kuuluvasta Yacobista tuli Singaporen ensimmäinen naispresidentti.


title: Halimah Yacob

text: Halimah binti Yacob (jawiki; حاليمه بنت ياچوب)(s. 23. elokuuta 1954) on singaporelainen poliitikko ja Singaporen nykyinen presidentti. Yacob opiskeli oikeustiedettä Singaporen kansallisessa yliopistossa ja aloitti työuransa Singaporen ammattijärjestöjen keskusliiton National Trades Union Congressin tehtävissä vuonna 1978. Yacob valittiin Singaporen parlamenttiin vuonna 2001. Yacob valittiin Singaporen ensimmäiseksi naispresidentiksi vuoden 2017 presidentinvaaleissa.


title: Halimah Yacob

text: Yacob on etniseltä taustaltaan malaijilais-intialainen ja on uskonnoltaan muslimi


title: MGM-13 Mace

text: Martin MGM-13 Mace on yhdysvaltalainen risteilyohjus NATO-joukkojen käyttöön. Ohjusaseen taistelukärkeen saattoi sijoittaa joko yhdinräjähteen tai tavanomaisen konventionaalisen räjähdepanoksen. Ohjuksen palvelusura kesti vuodet 1959-1969 ja siitä oli käytössä kaksi eri kehitysversiota A ja B. MGM-13 Macen korvasi MGM-31 Pershing, joka on ballistinen ohjustyyppi.


title: MGM-13 Mace

text: Brittiläisvalmisteisen Blue Steel- stand off-tyyppisen ohjuksen tavalla, Mace saattoi kuljettaa yhden "W28"-lämpöydinkärjen, jonka tuhovoima on 1.2 megatonnia. 8 200 kg:n laukaisumassan omaava ohjus oli sekin edeltäjänsä MGM-1 Matadorin tapaan kaksivaiheinen. Allison J33-A41 suihkumoottori oli matkamoottorina ja se antoi 23 kN työntövoiman.


title: MGM-13 Mace

text: MGM-13/CGM-13/TM-76 Mace-ohjuksen suunnistusjärjestelmä oli A-versiossa "ATRAN", mutta B-versiossa inertiasuunnistus. Mace omasi kaksinkertaisen kantomatkan edeltäjäänsä, Martin Matadoriin nähden. Mace B:n kantama on 2 250 km, se lensi edeltäjäänsä 100 km/h nopeammin (n. 1 050 km/h), sekä kykeni muuttamaan lentokorkeuttaan. Lisäksi Macen ohjausjärjestelmä oli tarkempi ja parempi. Kuitenkin Macen yksikköhinta, 452 000 US:n dollaria, oli enemmän kuin kolminkertainen (noin 3½x) Matadoriin nähden.


title: Synthesis

text: Synthesis on Evanescence-yhtyeen 10. marraskuuta 2017 julkaistu remix-albumi, joka sisältää myös kaksi uutta kappaletta. Albumi sisältää uusia orkesteroituja ja elektronisia versioita yhtyeen aiemmin julkaistuista kappaleista.


title: Ihmeidentekijä

text: Ihmeidentekijä ("The Miracle Worker") on Arthur Pennin ohjaama yhdysvaltalainen draamaelokuva vuodelta 1962. Kuurosokeasta Helen Kelleristä ja hänen opettajastaan Anne Sullivanista kertova elokuva perustuu William Gibsonin samannimiseen näytelmään, josta kirjailija itse laati elokuvasovituksen. Päärooleja näyttelevät Anne Bancroft ja Patty Duke.


title: Ihmeidentekijä

text: "The New York Timesin" kriitikot valitsivat "Ihmeidentekijän" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Per Glimstedt

text: Peter ”Per” Gustaf Glimstedt (13. huhtikuuta 1871 Tukholma – 28. helmikuuta 1918 Heinola) oli ruotsalainen upseeri, joka osallistui Suomen sisällissotaan valkoisten joukoissa ja kaatui Heinolan taistelussa. Hän oli ensimmäinen sisällissodassa kaatunut ruotsalainen vapaaehtoinen.


title: Per Glimstedt

text: Lakimiesperheeseen syntynyt Glimstedt palveli Götan henkivartiokaartissa vuoteen 1893 saakka, jonka jälkeen hän oli 1894–1898 Kongon vapaavaltion armeijassa. Afrikasta palattuaan Glimstedt palveli jälleen Götan henkivartiokaartissa, kunnes vuonna 1911 lähti Ruotsin armeijan lähettämän upseeriryhmän mukana santarmilaitoksen kouluttajaksi Persiaan. Sen päällikkönä oli niin ikään Suomen sisällissotaan valkoisten puolella osallistunut everstiluutnantti Harald Hjalmarson. Palattuaan Ruotsiin 1914 Glimstedt palveli majurina Ruotsin henkivartiokaartin krenatööreissä.


title: Per Glimstedt

text: Helmikuussa 1918 hän lähti vapaaehtoisena Suomen sisällissotaan, jossa Glimstedt toimi Hjalmarsonin ryhmän komppanianpäällikkönä. Hän kaatui Heinolan ensimmäisessä taistelussa 28. helmikuuta johtaessaan punaisten selustaan kiertänyttä osastoa. Glimstedtin kerrotaan pudonneen jäihin matalassa rantavedessä ja nousseen kuivattelemaan varusteitaan Jyrängönvirran sillalle, jolloin punaiset ampuivat hänet.


title: Per Glimstedt

text: Sanomalehtitietojen mukaan Glmistedtin ruumis jäi aluksi punaisten haltuun, mutta sodan päätyttyä se toimitettiin toukokuun lopussa juhlallisessa saattueessa Ahvenanmaan kautta Ruotsiin ja haudattiin sotilaallisin menoin Tukholmaan.


title: Yön siirrot

text: Yön siirrot ("Night Moves") on Arthur Pennin ohjaama yhdysvaltalainen jännityselokuva vuodelta 1975. Sen on käsikirjoittanut Alan Sharp, ja pääosissa näyttelevät Gene Hackman ja Jennifer Warren. Tarinassa ikääntynyt filmitähti palkkaa yksityisetsivän etsimään kadonnutta tytärpuoltaan.


title: Yön siirrot

text: "The New York Timesin" kriitikot valitsivat "Yön siirrot" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yön siirrot

text: Työlleen omistautunut yksityisetsivä (Hackman) on eroamassa antiikkikauppiasvaimostaan (Susan Clark), jonka uskottomuuden mies on työnsä ohella saanut selville. Etsivä saa toimeksiannon alkoholisoituneelta entiseltä filmitähdeltä (Janet Ward), jonka teini-ikäinen tytär (Melanie Griffith) on karannut kotoa. Jäljitystyö vie etsivän Floridaan, jossa asiat mutkistuvat koska kaikki ei ole sitä, miltä näyttää.


title: Sápmi, vuoi Sápmi!

text: Sápmi, vuoi Sápmi! on Nils-Aslak Valkeapään ja Ingor Ántte Áilu Gaupin albumi, joka julkaistiin vuonna 1982.


title: Sápmi, vuoi Sápmi!

text: Kaikki kappaleet Ingor Ántte Áilu Gaup.


title: Major League Baseball -kausi 1944

text: Major League Baseball -kauden 1944 päätteeksi pelatussa World Series -ottelusarjassa kohtasivat paikalliskilpailijat St. Louis Cardinals ja St. Louis Browns, joista jälkimmäinen varmisti liigavoittonsa viimeisellä kierroksella voittamalla New York Yankeesin 5–2 Detroit Tigersin samalla hävitessä Washington Senatorsille 1–4. Cardinals puolestaan oli liigassaan ylivoimainen 105:llä voitolla. Kaikki kuusi mestaruusottelua pelattiin Sportsman's Parkilla. Kahdestoista MLB:n All-Star -ottelu pelattiin Forbes Fieldilla, Pittsburghissa, PA, 11. heinäkuuta 1944. National League voitti ottelun juoksuin 7–1.


title: Apfelschorle

text: Apfelschorle on suosittu virvoitusjuoma Saksassa ja Itävallassa. Juoma koostuu hiilihapotetusta kivennäisvedestä ja omenamehusta. Se sisältää vähemmän kaloreita, ja on vähemmän makea kuin puhdas omenamehu. Kaupassa myytävä juoma sisältää yleensä 55 ja 60 prosenttiyksikköä mehua.


title: Apfelschorle

text: Suomessa juomaa myy ainakin kauppaketju Lidl Freeway-tuotemerkillä.


title: Luettelo australialaisista kirjailijoista

text: Tämä on luettelo kirjailijoista, jotka ovat asuneet Australiassa tai julkaisseet merkittävästi siellä asuessaan.


title: Lettovilla

text: Lettovilla ("Eriophorum latifolium") on monivuotinen suolla kasvava sarakasvilaji. Suomessa se kasvaa lähinnä kalliopohjailla lettosoilla ja runsaimmin sitä on Kuusamossa.


title: Lettovilla

text: Lettovilla on löyhästi mätästävä tuulipölytteinen ruohokasvi. Se kasvaa 60–80 senttimetriä korkeaksi. Se muistuttaa muista suovilloista luhtavillaa tai hoikkavillaa, joilla on myös useita tähkiä samassa varressa. Näistä lajeista lettovillalla niitä on keskimäärin runsain lukumäärä.


title: Lettovilla

text: Lettovillan juurakko on rönsytön. Varsi on noin 2 millimetriä paksu, pysty, jäykkä, täyteinen ja alaosastaan tylpästi kolmisärmäinen. Tyvitupet ovat ruskehtavat, ilman punaista väriä. Lehdet ovat ruodittomat, tupelliset, vartta lyhyemmät, 3,5–5 mm leveät, litteät ja kellanvihreät. Ylin kasvulehti on varren puoliväliä ylempänä, kukinnon tyvellä 2–3 tukilehteä.


title: Lettovilla

text: Kukinto on varren latvassa, yleensä 5–8-tähkäinen, tähkäperät enintään 6 cm pitkät ja karheat. Kukat ovat kaksineuvoisia, tähkäsuomujen hangoissa. Tähkäsuomut ovat 4–5 mm pitkiä, mustahkoja tai ruskehtavia, kapealti kalvolaitaisia, yksisuonisia. Kukassa on yli kymmenen karvoiksi pitenevää kehäsukasta, sukaset ovat lopulta noin 2,5 cm pitkät, kärjestä nystyiset ja valkoiset. Tupsu pysyy pitkään siistinä. Kukkii kesä-heinäkuussa.


title: Lettovilla

text: Hedelmä on pähkylä joka on litteä ja kolmisärmäinen.


title: Lettovilla

text: Suomessa lettovillaa esiintyy koko maassa, se on kuitenkin maan eteläosassa alun perin harvinainen ja edelleen taantunut. Se kasvaa erilaisilla lettoisilla soilla.


title: Lettovilla

text: Lettovilla kasvaa letoilla, lettorämeillä, lettoniityillä, lähteiköillä ja ojissa. Kalkinsuosija.


title: Antonio Tusseau

text: Antonio Tusseau (s. 19. toukokuuta 1991) on ranskalainen karateka. Hän on Kyokushinin kaksinkertainen Euroopan-mestari ja nelinkertainen Ranskan mestari.


title: Antonio Tusseau

text: Tusseau saavutti Ranskan nuorten mestaruuden peräkkäisinä vuosina 2008 ja 2009 voitettuaan Ranskan Cupin loppuottelussa ensin Mehdi Trallahin ja toisena vuotena Emmanuel Moutonin.


title: Antonio Tusseau

text: Tusseau saavutti joulukuussa 2009 Bayeux Openin mestaruuden voitettuaan loppuottelussa seurakaverinsa Romain Villeneuven.


title: Antonio Tusseau

text: Tusseau saavutti pronssia Ranskan cupissa helmikuussa 2010 ja 2011. Saman vuoden toukokuussa hän eteni kahdeksan parhaan joukkoon vuoden 2011 EM-kilpailuissa. Lokakuussa Tusseau voitti Saksan Openin. Hän voitti loppuottelun yhden jatkoerän jälkeen.


title: Antonio Tusseau

text: 2012 Tusseau sijoittui helmikuussa Ranskan cupissa kolmanneksi. Hän muun muassa voitti avausottelunsa tyrmäyksellä. Toukokuussa hän sijoittui jälleen kahdeksan parhaan joukkoon EM-kilpailuissa.


title: Antonio Tusseau

text: Helmikuussa 2013 Tusseau otteli näytösottelussa Sota Nakanoa vastaan Bercyssa, jonka hän voitti Ipponilla. Seuraavaksi Tusseau otteli Pariisissa Ranskan cupissa, jossa hän voitti ensimmäisen kerran mestaruuden sijoituttuaan sitä ennen parhaimmillaan kolmanneksi. Toukokuussa hän otteli EM-kilpailuissa Kiovassa, jossa Tusseaun putosi jatkosta avauskierroksella Oganes Bakoyanille.


title: Antonio Tusseau

text: Helmikuussa 2014 Tusseau aloitti vuoden voittamalla uransa toisen kerran Ranskan cupin keskisarjassa, kun hänen vastustajansa Guillaume Gründler joutui jättämään loppuottelun väliin. Toukokuussa Tusseau voitti ensimmäisen Euroopan mestaruutensa Varnassa. Hän voitti keskisarjan loppuottelussa Andrej Zubarevin.


title: Antonio Tusseau

text: Syyskuussa 2015 Tusseau oli osana ystävyysottelua Ranskan ja Serbian välillä. Tapahtumassa käytiin yhteensä seitsemän ottelua, joista Ranska voitti kuusi. Myös Tusseau voitti oman ottelunsa tuomariäänin.


title: Antonio Tusseau

text: Toukokuussa 2016 Tusseau oli mukana EM-kilpailuissa Varnassa, mutta jäi ilman menestystä. Hän putosi jatkosta toisella kierroksella hävittyään tuomariäänin. Kesäkuussa Tusseau sijoittui kolmanneksi avoimessa painoluokassa käydyssä All American Openissa, jossa hänet palkittiin myös turnauksen parhaasta ottelutekniikasta. Marraskuussa Tusseau oli mukana Japanin mestaruuskilpailuissa, jossa hänen kilpailut päättyi toisella kierroksella. Hän voitti avausottelunsa tyrmäyksellä polvipotkulla päähän, mutta toisen ottelunsa Tusseau hävisi tuomariäänin.


title: Antonio Tusseau

text: 2017 helmikuussa Tusseau aloitti vuoden voittamalla Ranskan mestaruuden keskisarjassa. Huhtikuussa Tusseau oli mukana painoluokallisissa MM-kilpailuissa, jossa hän putosi jatkosta ensimmäisellä kierroksella hävittyään Andrey Zuboreville. Toukokuussa Tusseau saavutti uransa toisen Euroopan-mestaruutensa kotikisoissaan Ranskassa. Hän voitti raskaansarjan loppuottelussa Patryk Sypienin. Kesäkuussa Tusseau voitti All American Openin. Hän voitti avauskierroksellaan Gabriel Zuletan ja puolivälierissä Diogo da Silvan. Välierissä Tusseau voitti Chihiro Nakajiman ja eteni loppuotteluun, jossa hän voitti Alejandro Navarron tuomariäänin saatuaan ottelun aikana puolipisteen.


title: Antonio Tusseau

text: 2018 helmikuussa Tusseau saavutti Ranskan raskaansarjan mestaruuden voitettuaan loppuottelussa Arnaud Nekamin.


title: Ruostevilla

text: Ruostevilla ("Eriophorum russeolum") on suovilloihin kuuluva monivuotinen sarakasvilaji.


title: Ruostevilla

text: Ruostevilla kasvaa 30–50 senttimetriä korkeaksi. Juurakko on vaakasuuntainen, suikertava. Varsi on noin yhden millimetrin paksu, pysty ja täyteinen. Puolivälissä vartta on yleensä lavaton tuppi. Tyvitupet ovat harmaanruskeat–punertavat. Lehdet ovat ruodittomat, vartta lyhyemmät, 1–1,5 mm leveät, kourumaiset tai kolmisärmäiset. Kukinto on vastakartion muotoinen tähkä, joka sijaitsee yksittäin varren latvassa. Kukat ovat kaksineuvoisia, tähkäsuomujen hangoissa. Tähkäsuomut ovat kolmiomaisia, ruskehtavia tai tummanharmaita, kärjestä leveälti läpikuultavan kalvolaitaisia. Kukassa on yli kymmenen karvoiksi pitenevää kehäsukasta, sukaset ovat lopulta jopa 3,5 cm pitkät ja väriltään ruosteenruskeita, joskus valkoisia. Muista suovilloista ruostevilla muistuttaa eniten töppövillaa.


title: Ruostevilla

text: Suomessa ruostevillaa esiintyy Lapissa, pohjoisosassa yleisenä. Se kasvaa aapasoiden rimmissä, rantasoistumilla ja ojissa.


title: Räjähdelinssi

text: Räjähdelinssi on eräs keskeinen ydinpommin rakennustapa, missä ydinräjähteen ketjureaktio laukaistaan sisäänpäin. Siinä aiheutuu imploosio eli "imahdus", jossa samalla kriittinen massa täyttyy. Fissiopommin eniten käytettyjä konstruktioita on laukaista fissiili Pu-239 materiaali räjähdelinssien avulla. Siinä fissiili materiaali on saatettu onttoon pallomaiseen muotoon. Räjähdelinssi on materiaalin ulkopuolella, täysin symmetrisesti aseteltuna. Pommiin käytetyissä räjähteissä vuorottelevat sekä niin kutsuttu nopea että hidas räjähdetyyppi. Näillä on erilainen etenemisnopeus, jolloin aiheutuu sisäänpäin suuntautuva symmetrinen sokkiaalto.


title: Räjähdelinssi

text: Linssin kulmaisuus voi vaihdella, esimerkiksi Fat Man-pommi oli 96-kulmainen. Myöhempänä otettiin käyttöön vähempikulmaisia räjähdelinssejä, sillä nämä keventävät pommin rakennetta.


title: Räjähdelinssi

text: Lopuksi linssien ulkopuolella on fission kestoa pitkittävä suojavaippa ja plutonium-pallon sisällä ionisaation lähde. Pommin sytytys on yleensä sähköinen eli sähköä käyttävä, jolloin paristoja tarvitaan voimanlähteeksi tähän. Lisäksi pommi sisältää turvatekijöitä lisääviä varmistin-mekanismeja.


title: Norwegian Air Argentina

text: Norwegian Air Argentina on norjalaisen halpalentoyhtiö Norwegian Air Shuttlen argentiinalainen tytäryhtiö. Se perustettiin tammikuussa 2017. Norwegianin johtokunta hyväksyi uuden tytäryhtiön perustamisen toukokuussa 2017, ja Argentiinan viranomaiset myönsivät sille toimiluvan joulukuussa 2017.


title: Norwegian Air Argentina

text: Norwegian Air Shuttlen suunnitelmissa on siirtää Argentiinaan kuudesta kymmeneen Boeing 737-800- ja 737 MAX 8 -konetta, joilla se aikoo lentää sekä kotimaan että ulkomaan reitti- ja tilauslentoja. Koneet se aikoo siirtää Argentiinan rekisteriin. Norwegian Air Argentinalla on tarkoitus olla kahdesta kolmeen solmukohtaa. Harkinnassa ovat ainakin Buenos Aires, Córdoba ja mahdollisesti Mendoza. Norwegian Air Argentina on saanut Argentiinan viranomaisilta luvan lentää 152 reitillä, joista 72 on Argentiinan sisäisiä ja 80 ulkomaanlentoja.


title: Norwegian Air Argentina

text: Yhtiö sai ensimmäisen lentokoneensa tammikuussa 2018. Lippujen myynti alkoi syyskuussa 2018 ja avauslento on tarkoitus lentää 16. lokakuuta.


title: Norwegian Air Argentina

text: Huhtikuussa 2018:Norwegian Air Argentina julkisti syyskuussa 2018 seitsemän ensimmäistä kohdettaan.


title: Klemen Prepelič

text: Klemen Prepelič (s. 20. lokakuuta 1992 Maribor) on slovenialainen koripalloilija ja Euroopan mestari.


title: Klemen Prepelič

text: Prepelič on pelannut kotimaansa lisäksi Turkissa, Saksassa ja Ranskassa. Hän voitti KK Union Olimpijan pelaajana Slovenian cup-mestaruuden vuonna 2013.


title: Klemen Prepelič

text: Prepelič on edustanut myös Slovenian miesten maajoukkuetta. Hän kuului maan turnauskokoonpanoihin vuoden 2014 MM-kilpailuissa, missä Slovenia sijoittui seitsemänneksi, ja vuosien 2015 ja 2017 EM-kilpailuissa. Vuoden 2017 EM-kilpailuissa Slovenia voitti Euroopan mestaruuden, maan historian ensimmäisen aikuisten EM-mitalin. Prepelič oli Serbiaa vastaan pelatun loppuottelun ratkaisuhahmoja 21 pisteellään.


title: Stanytsja Luhanskan piiri

text:
Stanytsja Luhanskan piiri (, ) on yksi Ukrainan Luhanskin alueen itäosan hallinnollisista piireistä. Piirin itäraja muodostaa samalla Ukrainan Venäjän vastaisen rajan. Piirin hallinnollinen keskus on Stanytsja Luhanskan kaupunkityyppinen taajama, joka on rautatien risteyspaikkakunta Donetsjoen pohjoisrannalla.
Ukrainan tilastokeskus arvioi piiri väkiluvuksi 48 512 ihmistä (1.1.2017). Väestöstä kaupukilaisiksi tilastoitiin 18 235 henkeä ja he asuvat jommassakummassa piirin kahdesta kaupunkityyppisestä taajamasta: Stanytsja Luhanska (смт Станиця Луганська, 13 391 asukasta) ja Petropavlivka (смт Петропавлівка, 4 844 as.)


title: Stanytsja Luhanskan piiri

text: Venäjän vastaisella rajalla toimi aiemmin maantieliikennettä palveleva Ukrainan rajaviranomaisten raja-asema (Krasna Talivka), mutta Itä-Ukrainan sodan aikana tämä maantieyhteys Venäjältä piirin alueelle suljettiin helmikuussa 2015.


title: José Luis Martínez

text: José Luis Martínez Gómez (19. helmikuuta 1935 Zaragoza – 11. syyskuuta 2017 La Palma, Kanariansaaret) oli espanjalainen koripalloilija. Martínez pelasi Espanjan pääsarjassa voittaen Espanjan mestaruuksia ja cup-mestaruuksia. Hän edusti myös Espanjan miesten maajoukkuetta vuoden 1959 EM-kilpailuissa.


title: José Luis Martínez

text: Martínezin veli Alfonso Martínez oli myös maajoukkuekoripalloilija.


title: José Luis Martínez

text: Martínez pelasi urallaan Espanjan pääsarjassa ja edusti muun muassa FC Barcelonaa, Real Madridia ja Joventut Badalonaa. Hän voitti Espanjan mestaruuden vuosina 1957, 1958 ja 1959 sekä Espanjan cup-mestaruuden vuosina 1957 ja 1959.


title: José Luis Martínez

text: Martínez edusti myös Espanjan miesten maajoukkuetta 22 ottelussa 2,7 pisteen keskiarvolla. Hän kuului maan turnauskokoonpanoon vuoden 1959 EM-kilpailuissa.


title: José Luis Martínez

text: Martínez kuoli La Palmassa 82-vuotiaana 11. syyskuuta 2017.


title: Starobilskin piiri

text: Starobilskin piiri () on yksi Ukrainan Luhanskin alueen hallinnollisista piireistä. Piirin hallinnollinen keskus on Starobilskin kaupunki (17 198 as., ).


title: Starobilskin piiri

text: Ukrainan tilastokeskus arvioi piiri väkiluvuksi 44 418 ihmistä (1.1.2017). Piiri on väestöltään maaseutuvaltainen, sillä kaupukilaisksi tilastoitiin ainoastaan Starobilskin asukkaat.


title: MG 08/15

text: MG 08/15 on ensimmäisessä maailmansodassa käytetty konekivääri. Se kehitettiin alkuperäisestä MG 08 konekivääristä kevyemmäksi versioksi.


title: MG 08/15

text: Saksa käytti ensimmäisen maailmansodan aikana 1908 kehittämäänsä MG 08 konekivääriä, joka oli vesijäähdytteinen. Vickers-konekiväärin tavoin ase vaati useamman noin neljän henkilön pitämään sitä toiminnassa. Sodan alussa Saksalla oli yhteensä 4 919 kappaletta MG 08. Se oli kuitenkin liian painava jalkaväen käyttöön etenemisen suhteen, jonka myötä Saksa päätti kehittää kevyemmän version.


title: MG 08/15

text: 1915 kehitettiin MG 08/15, jota kevennettiin 69 kilosta 19,5 kiloon. Se otettiin varsinaisesti käyttöön rintamalle kesällä 1917. Kevennetty malli auttoi tukemaan tulitaistelussa, kun sitä ennen useat hyökkäykset epäonnistuivat vähäisen konekiväärituen vuoksi. Myös useita konekiväärejä menetettiin sen vuoksi, koska niitä ei saatu kasattua pois tarpeeksi nopeasti. Kevyempi malli toimi pelkästään kaksijalkaisella jalustalla.


title: MG 08/15

text: Vaikka MG 08/15 tarkoitus oli olla kevyt konekivääri se oli siihen nähden painava 19,5 kilosta huolimatta, kun ranskalaisilla ja britannialaisilla oli käytössä huomattavasti kevyemmät Hotchkiss M1909 ja Lewis-pikakivääri, jotka painoivat 13 kiloa. Tämän vuoksi MG 08/15 oli käytössä vain tietynlaisissa hyökkäyksissä. Enimmäkseen sitä käytettiin lähes yksinomaan asemasodan myötä pelkästään puolustustarkoituksessa. Asetta tuotettiin 130 000 kappaletta ja se oli Saksan käytetyin konekivääri ensimmäisessä maailmansodassa. Sitä vastoin MG 08 tuotettiin 72 000 kappaletta.


title: MG 08/15

text: 1918 kehitettiin vielä kevyempi malli MG 08/18, joka painoi 16 kiloa ja se oli vesijäähdytteisen sijaan ilmajäähdytteinen. Se oli tarpeeksi kevyt nopeissa hyökkäyksissä, mutta koska se tuotiin sotaan mukaan varsin myöhäisessä vaiheessa, sitä käytettiin pääosin turvaamaan saksalaisten vetäytymistä.


title: Hannes Järvimäki

text: Johannes ”Hannes” Mikael Henrikinpoika Järvimäki (, 23. joulukuuta 1890 Helsinki – 21. maaliskuuta 1938 Sandarmoh) oli suomalainen punakaartilainen, joka vuoden 1918 sisällissodan aikana toimi Heinolan rintamapäällikkönä. Sodan jälkeen hän pakeni Neuvosto-Venäjälle ja työskenteli pitkään Kontupohjan paperitehtaan johtajana. Järvimäki teloitettiin Stalinin vainoissa vuonna 1938.


title: Hannes Järvimäki

text: Helsingissä seitsenlapsiseen kirvesmiehen perheeseen syntynyt Järvimäki kävi kolme vuotta kansakoulua, kunnes aloitti 12-vuotiaana leipurin oppipoikana. Tämän jälkeen hän opiskeli käsityöläiskoulussa ja työskenteli Laatokan Karjalassa Niemiskosken sekä Läskelän paperitehtailla. Myöhemmin Järvimäki teki pelti- ja kuparisepän töitä Helsingissä ja Loviisassa. Sosialidemokraattiseen puolueeseen Järvimäki liittyi 1907 ja Suomen rauta- ja metallityöntekijäin liittoon 1915.


title: Hannes Järvimäki

text: Ennen vuoden 1917 yleislakkoa Järvimäki työskenteli Loviisassa peltiseppänä. Lakon aikana hän oli perustamassa Loviisan työväen järjestyskaartia, jonka esikuntaan hänet valittiin. Sen päällikkönä toimi saksalaisten huhtikuussa 1918 teloittama muurari Kalle Mankonen (s. 1867). Sisällissodan sytyttyä Loviisan järjestyskaarti muutettiin punakaartiksi ja lähetettiin helmikuussa 1918 Lahteen, jossa se yhdistettiin Lahden punakaartin I rykmentin 2. pataljoonaan. Järvimäki valittiin myös Lahden punakaartin esikuntaan.


title: Hannes Järvimäki

text: Heinolan ensimmäisen taistelun jälkeisenä päivänä 29. helmikuuta Järvimäki lähetettiin Heinolaan, jossa hänestä tehtiin rintamapäällikkö. Järvimäki johti punaisia Lusissa käydyssä taistelussa 13. maaliskuuta sekä Heinolan toisessa taistelussa kaksi päivää myöhemmin. Punaisten aloitettua vetäytymisen Heinolasta 19. huhtikuuta, Järvimäki osallistui seuraavana päivänä käytyyn Vierumäen taisteluun ja huhtikuun lopulla mahdollisesti vielä Lahden taisteluihin Uudessakylässä sekä Itä-Uudellamaalla saksalaisia vastaan käytyyn Eskilomin taisteluun. Myös hänen isänsä Heikki Järvimäki (s. 1860) osallistui sisällissotaan Loviisan punakaartin riveissä ja kuoli Suomenlinnan vankileirillä elokuussa 1918.


title: Hannes Järvimäki

text: Järvimäki onnistui pakenemaan Suomesta 4. toukokuuta, jolloin hän lähti Kotkan punaisia evakuoineen höyrylaiva "Halla XVII:n" mukana Kronstadtin kautta Pietariin. Matkan aikana hän tutustui Ruskealasta kotoisin olleeseen räätäliin Albin Sutiseen (s. 1893) sekä myöhemmin Neuvostoliitossa maineikkaan lentäjän uran luoneeseen Otto Kalvitsaan, joiden kanssa hän puolentoista viikon kuluttua matkusti Moskovan koillispuolella sijainneelle Buin pakolaisleirille. Buissa heidän joukkoonsa liittyi loviisalainen työmies Karl Heidemann, jonka kanssa miehet palasivat Pietariin heinäkuun lopussa. Kaupungissa he saivat Evert Elorannalta ja Eino Rahjalta toimeksiannon lähteä vakoojiksi Suomeen, tehtävänään selvittää maan tilannetta vallankumouksellisen toiminnan jatkamista silmälläpitäen.


title: Hannes Järvimäki

text: Aseistetut miehet siirtyivät rajan yli, mutta jäivät kiinni jo Antreassa 2. elokuuta. Sutinen sai surmansa pidätyksen yhteydessä ammuttuaan sitä ennen pistoolillaan häntä kiinniottaneita suojeluskuntalaisia. Kuulusteluissa Järvimäki käytti aluksi nimeä Frans Kalenius, joka oli hänen puolisonsa sukunimi, mutta lopulta hänen oikea henkilöllisyytensä paljastui. Järvimäki tuomittiin 12 vuoden vankeuteen, mutta onnistui pakemaan Suomenlinnan vankileiriltä jo helmikuussa 1919. Hän matkusti salaa Ruotsiin, josta palasi Hanna Malmin avustuksella takaisin Suomeen marraskuussa, tarkoituksenaan organisoida aseellisen vastarinnan jatkamista yhdessä Otto Wille Kuusisen kanssa. Järvimäki paljastui kuitenkin viranomaisille tammikuussa 1920 ja sai saman vuoden joulukuussa 11 vuoden vankeustuomion. Tällä kertaa hän pakeni Tammisaaren vankileiriltä heinäkuussa 1921 ja onnistui siirtymään rajan yli Neuvosto-Venäjälle. Järvimäki asettui aluksi Petroskoihin ja työskenteli Edvard Gyllingin henkilökohtaisena sihteerinä.


title: Hannes Järvimäki

text: Itäkarjalaisten kansannousun puhjettua lokakuussa 1921 Kemin kihlakunta julistettiin sotatilaan, ja sen ylimmäksi elimeksi perustettiin Karjalan ja Muurmannin alueen sotilaallinen vallankumouskomitea, jonka johtoon tuli Gylling ja sihteeriksi Järvimäki. Tammikuussa 1921 hän oli mukana Toivo Antikaisen johtamalla legendaarisella Kiimasjärven retkellä ja helmikuussa 1922 Järvimäki osallistui niin sanottuun läskikapinaan Suomen puolella Itä-Lapissa. Hän suoritti myös punaupseerikurssin Pietarin kansainvälisessä punaupseerikoulussa, josta Järvimäki valmistui syksyllä 1922.


title: Hannes Järvimäki

text: Venäjän sisällisodan loputtua Järvimäki työskenteli tehtaanjohtajana Leningradissa, kunnes hänet vuonna 1928 valittiin suomalaisten johdolla rakennetun Kontupohjan paperitehtaan työmaapäälliköksi. Tehtaan valmistumisen jälkeen Järvimäki toimi sen ensimmäisenä johtajana vuosina 1929–1937. Vuonna 1936 hän kävi vielä Suomessa, jolloin Järvimäki oli todistajana kansainvälistäkin huomiota herättäneessä Toivo Antikaisen oikeudenkäynnissä.


title: Hannes Järvimäki

text: Stalinin vainojen alettua vuonna 1935 Järvimäkeä syytettiin ”nationalismista”, koska hän oli perustanut Kontupohjan paperitehtaalle kansallisia työprikaateja. Syytösten taustalla oli Karjalan NKVD:n päällikkönä toiminut latvialainen Karl Tenison. Marraskuussa 1936 NKP:n Karjalan aluekomitean sihteeri Peter Irklis lähetti puolueen keskuskomitealle ja Leningradin aluekomitealle kirjelmän, jossa hän hyökkäsi ankarasti KArjalan johtavia suomalaisia kommunisteja vastaan. Heinäkuussa 1937 Järvimäki vangittiin ja julistettiin kansanvihollisiksi yhdessä tehtaan hallinto-osaston johtajana työskennelleen pietarinsuomalaisen Eemil Kalskeen kanssa. Häntä väitettiin vastavallankumouksellisen vakoiluryhmän johtajaksi ja tuomittiin kuolemaan tammikuussa 1938. Järvimäki teloitettiin Petroskoin lähistöllä Sandarmohissa kaksi kuukautta myöhemmin ja haudattiin teloituspaikalle joukkohautaan. Hänet rehalibitoitiin Stalinin kuoleman jälkeen vuonna 1956.


title: Hannes Järvimäki

text: Järvimäen puoliso oli Jenny Kalenius, jonka kanssa hän sai kaksi lasta.


title: Egotripin diskografia

text: Tämä artikkeli on suomalaisen pop-rock-musiikkia esittävän Egotrippi-yhtyeen diskografiasta. Yhtye on julkaissut uransa aikana kymmenen studioalbumia sekä kaksi kokoelmaa.


title: Liegnitzin taistelu

text: Liegnitzin taistelu käytiin mongolien ja heitä vastaan liittoutuneiden eurooppalaisten välillä 9. huhtikuuta 1241. Taistelu oli osa mongolien harhautusliikettä, jonka tehtävänä oli viedä huomio sotaretken pääkohde Unkarista. Liegnitzissä Sleesian Henrik II:n johtamat eurooppalaiset kärsivät tappion mongolien sivujoukolla ja unkarilaiset muutamaa päivää myöhemmin Muhin taistelusa. Mongolit eivät kuitenkaan jääneet Eurooppaan, vaan vetäytyivät takaisin Mongoliaan valtataistelujen takia Ögödei-kaanin kuollessa samana vuonna ja mongolit eivät enää myöhemmin edenneet pidemmälle Eurooppaan.


title: Liegnitzin taistelu

text: Eurooppalaiset saivat tietää mongoleista mongolikomentaja Sübedein johtaessa sotaretkeä Venäjälle. Kiovan Venäjä tuhoutui mongolien käsissä vuonna 1240. Vuonna 1241 mongolit ottivat hyökkäyksensä kohteeksi Unkarin, jonka kuningas Bela IV oli antanut turvapaikan mongolien tieltä paenneille kumaaneille. Mongolivaltakunnalla oli tehokas vakoilijaverkosto ja he olivat todennäköisesti perillä Euroopan hajaannuksesta, jonka aiheutti keisari Fredrik II:n ja paavin välinen selkkaus. Kuitenkin tästä selkkauksesta huolimatta Euroopan hallitsijat olivat osanneet odottaa mongolien hyökkäystä ja olivat varautuneet siihen. Bela IV, Böömin kuningas Wenceslas, Sleesian Henrik II ja kolme muuta Puolassa sen hajoamisen jälkeen valtaan noussutta ruhtinasta, sekä joukko vähäisempiä vaikuttajia olivat muodostaneet keskenään mongolien vastaisen liittokunnan.


title: Liegnitzin taistelu

text: Puolalaisista ruhtinaista merkittävin Henrik II johti liittouman noin 20 000:n miehen armeijaa, johon kuului puolalaisruhtinaiden pakkovärvättyjä, temppeliherroja, johanniittoja, Saksalaisen ritarikunnan varustama huomattava joukko ja joitakin vapaaehtoisia, kuten Sleesian baijerilaisia kullankaivajia. Koottu armeija kokoontui Liegnitzin eli nykyiseen Legnicaan Puolassa odottamaan vahvistuksia Wenceslasilta. Sübedei johti 150 000:n mongolin armeijaa, jonka pääasiallinen kohde oli kuitenkin Unkari. Armeijan pääjoukko eteni Unkariin ja Puolaan lähetettiin 30 000;n sotilaan joukko kahdessa osastossa johtajinaan Baidar ja Kadan.


title: Liegnitzin taistelu

text: Baidar tuhosi Krakovan varuskunnan ja eteni tämän jälkeen kohti Breslauta yhdistyen Kadanin johtaman osaston kanssa. Mongolien saapuessa Liegnitzin Wenceslas oli vain päivämatkan päässä, jolloin Henrikin joukkojen määrä olisi noussut noin 50 00:n. Henrik ei kuitenkaan ollut tästä tietoinen ja päätti ryhtyä taisteluun ennen vahvistusten saapumista. Henrik jakoi armeijansa ilmeisesti neljään osastoon, joista ensimmäisessä olivat baijerilaiset kullankaivajat ja muut talonpojat, toisessa Suur-Puolan joukot, kolmannessa Oppelnin ja Saksalaisen ritarikunnan joukot ja neljännessä Henrikin omat sleesialaiset joukot ja palkkasoturit.


title: Liegnitzin taistelu

text: Kuvaukset itse taistelusta 9. huhtikuuta 1241 ovat sekavia. Mongolit tekivät ilmeisesti yllätyshyökkäyksen vetäen vastustajansa väijytykseen. Mongolien suosima taktiikka oli teeskennellä pakoa, jota seuraava vihollinen piiritettiin. Henrik lähettikin mongolien perään ratsuväkensä luulleen ilmeisesti vastassaan olevan suhteellisen pienen armeijan. Tällöin esiin tulivat kuitenkin mongolien sivustat, jotka eristivät ratsuväen Henrikin muista joukoista. Taistelukuvausten mukaan mongolit käyttivät vihollistensa hämäämiseen myös savua, joka saattaa viitata mongoleille tutun ruudin käyttöön. Suurin osa mongolien vastaisen liittouman armeijasta sai surmansa. Surmansa sai myös Henrik ja Määrin Bolesław Dypoldowic. Kuolleet laskeakseen mongolit leikkasivat ruumiilta korvat ja Liegnitzin taistelun jälkeen heidän sanotaan vieneen mukanaan yhdeksän säkillistä irtokorvia.


title: Liegnitzin taistelu

text: Mongolien hyökkäys Puolaan oli onnistunut harhautusliike, joka veti liittouman huomion Unkarista, joka oli mongolien pääasiallinen kohde. Käytyään joitakin kahakoita Wenceslasin joukkojen kanssa mongolit siirtyivät Määrin kautta Unkariin, jossa he yhdistyivät pääjoukon kanssa. Unkarissa Sübedein johtamat mongolit murskasivat Unkarilaiset 11. huhtikuuta 1241 Muhin taistelussa. Euroopassa pelättiin jo pahinta, mutta voittojensa jälkeen mongolit lähtivät monien ihmetykseksi takaisin Mongoliaan. Ögödei-kaani oli kuollut samana vuonna ja Karakorumissa käytiin vallanperimystaistelua. Myös muut syyt vaikuttivat mongolien vetäytymiseen. He olivat kärsineet tappioita kahdessa taistelussaan, valtavia hevosjoukkoja oli hankala ruokkia ja he kokivat jo rankaisseensa Unkarin kuningasta riittävissä määrin. Mongolit eivät luopuneet Venäjän hallinnasta, mutta he eivät enää myöhemmin edenneet pidemmälle Eurooppaan, vaan keskittyivät valloittamaan Kiinaa ja Lähi-itää. Sittemmin mongoleja ei nähtykään Euroopassa enää pelkkänä uhkana, vaan myös esimerkiksi mahdollisina liittolaisina muslimeja vastaan.


title: Marthe Sundby

text: Marthe Randine Sundby (18. huhtikuuta 1975 – 12. syyskuuta 2017) oli norjalainen kehonrakentaja ja pikaluistelija.


title: Marthe Sundby

text: Hänestä tuli vuonna 2006 Norjan kehonrakennuksen mestari ja vuonna 2012 Pohjoismaiden kehonrakennuksen mestari. Vuonna 2007 Sundbylla havaittiin olevan syöpä, mutta kuitenkin vuonna 2012 hänet todettiin terveeksi. Syövän uusiuduttua myöhemmin hän menehtyi syyskuun 12. päivänä 2017. Hänen viimeinen toiveensa julkisuudessa oli, että ihmiset lakkaisivat käyttämästä sanontaa "hävisi taistelun syöpää vastaan" .


title: Kreminnan piiri

text: Kreminnan piiri (, ) on yksi Ukrainan Luhanskin alueen hallinnollisista piireistä. Piirin hallinnollinen keskus on Kreminnan kaupunki (19 482 as., ).


title: Kreminnan piiri

text: Ukrainan tilastokeskus arvioi piirin väkiluvuksi 39 790 ihmistä (1.1.2017). Kaupunkilaisiksi tilastoitiin Kreminnan kaupungin ja Krasnoritšenken kaupunkityyppisen taajaman (Красноріченське, 4 167 as.) väestö.


title: Atte Jussila

text: Atte Jussila (s. 24. kesäkuuta 1991 Tampere) on suomalainen jalkapallotuomari. Jussila opiskelee Tampereen yliopistossa. Hän on toiminut valioerotuomarina säännöllisesti kaudesta 2013 alkaen ja Veikkausliigan tuomarina kaudesta 2017 alkaen.


title: Atte Jussila

text: Jussila on toiminut myös jääkiekkotuomarina.


title: Klemetti Eerikinpoika

text: Klemetti Eerikinpoika oli 1500–1600 lukujen vaihteessa vaikuttanut kainuulainen talonpoika ja sotapäällikkö sekä myöhemmin Kajaanin linnan profossi. Klemetin tiedetään asuneen Kuluntalahdessa keskivarakkaana talonpoikana, jolla oli lypsykarjaakin. Hän osallistui Pekka Vesaisen ryöstöretkille Vienaan ja Vesaisen kuoltua jopa karjalaisia vastaan tehtyjen kostoretkien johtajana rappasodissa. Hän oli myös kainuulaisten edusmiehenä esivaltaan päin. Myöhemmin hänen tiedetään asuneen Sotkamossa. Klemetti Eerikinpojan merkitystä korostaa, että hän kävi Tukholmassa Ruotsin kuninkaan Kaarle IX:n luona kertomassa Kainuun rauhattomista oloista, ja oli osaltaan vaikuttamassa siihen, että kuningas määräsi Kajaanin linnan rakennettavaksi asukkaiden eli Ruotsin verotettavien turvaksi Venäjän verottamia karjalaisia vastaan. Hän sai linnan profossin arvonimen ja valtuudet, ja toimi myös väliaikaisena voutina.


title: Tubarão

text: Tubarão on satamakaupunki Brasilian Santa Catarinan osavaltiossa. Tubaraon väkiluku on 104 457.


title: Tubarão

text: Kaupunki perustettiin vuonna 1773. 1800-luvulla alueelta löydettiin kivihiiltä. Eräs Brasilian pahimmista luonnononnettomuuksista tapahtui vuonna 1974, kun Tubaraojoki tulvi jättäen jälkeensä 2 000 vakavasti loukkaantunutta ihmistä ja 100 000 ihmistä kodittomiksi.


title: Rhyniognatha

text: Rhyniognatha hirsti on vanhin tunnettu hyönteinen. Se ilmestyi devonikauden alussa, noin 400 miljoonaa vuotta sitten, kun ensimmäiset maaekosysteemit muodostuivat. Vaikka "Rhyniognatha" on edelleen sukulaissuhteiltaan epävarma niveljalkainen, useat muut asiat ovat tiedossa.


title: EasyJet Europe

text: easyJet Europe on brittiläisen halpalentoyhtiö easyJetin itävaltalainen tytäryhtiö. easyJet perusti sen vuonna 2017 voidakseen siirtää osan toiminnoistaan EU-alueelle Britannian päätettyä erota EU:sta. Sen tarkoituksena on varmistaa, että easyJet voi jatkaa EU:n sisäisiä lentoja vielä senkin jälkeen, kun Brexit on viety loppuun eikä Britannia enää kuulu EU-alueeseen.


title: EasyJet Europe

text: easyJet sai uudelle yhtiölle toimiluvan Itävallan viranomaisilta heinäkuussa 2017, ja easyJet Europe lensi ensimmäisen lentonsa 20. heinäkuuta. easyJetin on tarkoitus siirtää uudelle yhtiölle noin sata lentokonetta, jotka lentävät easyJetin Euroopan solmukohdista.


title: EasyJet Europe

text: Tammikuussa 2018:


title: Agroecomyrmex duisburgi

text: Agroecomyrmex duisburgi on sukupuuttoon kuollut Agroecomyrmecinae-alaheimoon kuuluva muurahaislaji. Se on sukunsa Agroecomyrmex ainoa laji. Se on kuvattu Itämeren meripihkasta eoseenilta (34-42 Ma).


title: Martti Korpela

text: Martti E. O. Korpela (9. joulukuuta 1938 Helsinki – 12. elokuuta 2017 Espoo) oli muun muassa Elintarviketeollisuusliiton johtaja vuosina 1972–1987. Hän oli myös töissä Yhdysvaltain suurlähetystössä maatalousasioiden asianhoitajana, MTV:n tiedotuspäällikkönä ja Elintarviketeollisuusliiton tehtävissä. Korpela kävi Arkadian yhteislyseota. Hän valmistui agronomiksi Helsingin yliopiston maatalous–metsätieteellisestä tiedekunnasta vuonna 1965. Korpela toimi tiiviisti Suomen ja Euroopan unionin jäsenyysneuvotteluissa.


title: Luettelo Tapio Hiisivaaran suomentamista teoksista

text: Tämä on Luettelo Tapio Hiisivaaran tekemistä suomennoksista:


title: Ogma

text: Ogma on yksi Irlannin tärkeimmistä jumalista. Eräs Ogman liikanimistä on "hän joka on kuin aurinko". Ogma kuvataan tummaksi mieheksi, jonka taisteluraivo oli niin kiihkeä, että sotaretkillä hänet täytyi kahlita ja päästää irti vasta kun hetki oli oikea. Taistelussa fomoreja vastaan hän onnistui sieppaamaan heidän kuninkaansa miekan. Legendojen mukaan Ogman tärkeimpiä saavutuksia on Ogham-kirjaimiston keksiminen. Onkin mahdollista, että Ogma on ollut myös kaunopuheisuuden jumala, kuten gallialais-kelttiläinen vastineensa Ogmios.


title: The Halcyon

text: The Halcyon on brittiläinen draamasarja, joka alkoi ITV-kanavalla 2. tammikuuta 2017. Sarjan luonut Charlotte Jones. "The Halcyon" sijoittuu vuoteen 1940 ja Toiseen maailmansotaan. Sarjassa keskitytään Lontoossa sijaitsevaan viiden tähden hienostohotelliin. Pääosia näyttelevät Steven Mackintosh ja Olivia Williams.


title: The Halcyon

text: Suomessa Yle TV1 alkoi esittää sarjaa 12. syyskuuta 2017. Ruotsissa sarjaa on esittänyt SVT ja Norjassa NRK.


title: The Halcyon

text: "The Halcyon" lopetettiin ensimmäisen kauden jälkeen.


title: Dennis Priestley

text: Dennis Priestley (s. 16. heinäkuuta 1950 Mexborough, Yhdistynyt Kuningaskunta) on ammattilaisuransa päättänyt englantilainen dartsinpelaaja. Priestley on lajin kaksinkertainen maailmanmestari (1991, 1994) ja ensimmäinen pelaaja, joka voitti sekä BDO:n että PDC:n maailmanmestaruusturnaukset.


title: Dennis Priestley

text: Priestley aloitti ammatilaisuransa vasta lähes 40-vuotiaana vuonna 1989. 1991 maailmanmestaruuden voittanut Priestley oli yksi kuudestatoista pelaajasta, jotka erosivat BDO-liitosta perustaakseen lajille uuden ammattilaisten järjestön, World Darts Councilin (nykyisin PDC).


title: Dennis Priestley

text: Priestley voitti uuden järjestön ensimmäisen maailmanmestaruusturnauksen 1994 ja voitti näin ensimmäisenä pelaajana molempien liittojen mestaruudet. Priestley on ainoa pelaaja, joka on voittanut mestaruudet ensimmäisillä turnaukseenosallistumiskerroillaan. Myöhempinä vuosina hän eteni neljä kertaa (1996, 1997, 1998, 2000) loppuotteluun, häviten jokaisella kerralla Phil Taylorille.


title: Dennis Priestley

text: PDC:n maailmanlistan ykköseksi marraskuusta 1994 huhtikuuhun 1995 sijoittuneen Priestleyn ura lähti vähitellen hiipumaan vuosituhannen vaihteen jälkeen. Vuoden 2000 maailmanmestaruusfinaalin jälkeen parhaiksi saavutuksiksi jäivät US Openin voitto 2009 sekä World Grand Prixin (2005, 2006), Premier League Dartsin (2007) ja World Matchplayn (2008) semifinaalisijat.


title: Dennis Priestley

text: Priestley päätti ammattilaisuransa 2014.


title: Juutinrauman tulli

text: Juutinrauman tulli on Eerik Pommerilaisen vuonna 1429 aloittama käytäntö, jossa Tanska keräsi kaikelta Juutinrauman läpikulkevalta laivaliikenteeltä maksuja. Alkuaikoina maksu oli sama kaikille laivoille, mutta vuodesta 1567 alkaen se perustui laivan rahdin arvoon. Tanskan valtio sai kolmanneksen tuloistaan 1500- ja 1600-luvuilla näistä tulleista. Tullimaksu kerättiin Helsingörissä ja sitä varten rakennettiin Kronborgin linna 1420-luvulla. Linnan tykeillä voitiin upottaa laivat, jotka yrittivät ohittaa maksamatta tullia. Vuonna 1857 Tanska joutui lopettamaan tullin keruun kansainvälisen painostuksen seurauksena. Yhdysvallat oli kieltäytynyt maksamasta tullia vuonna 1855. Tullauskirjat ovat säilyneet ja ne ovat nykyään tärkeä lähde historian tutkimukselle. Esimerkiksi Suomen edustalla haaksirikkoutuneen Vrouw Marian lasti on saatu selville Juutinrauman tullausasiakirjoista.


title: Juutinrauman tulli

text: Juutinrauman tulli aiheutti useita konflikteja Tanskan ja Ruotsin välille. Ruotsin vuonna 1643 aloittamassa sodassa, jota johti Lennart Torstenson Ruotsi saavutti voittoja ja Brömsebron rauhassa Tanska joutui myöntämään Ruotsalaisille laivoille tullivaupauden Juutinraumaan. Suuressa Pohjan sodassa Ruotsi kärsi tappion Venäjälle ja Tanskalle ja joutui vuodesta 1721 jälleen maksamaan tullia.


title: Steven Mackintosh

text: Steven Mackintosh (s. 30. huhtikuuta 1967) on englantilainen näyttelijä. Hän on esiintynyt lukuisissa elokuvissa ja televisiosarjoissa, kuten "Puuta, heinää ja muutama vesiperä", "Kolme naista sodassa ja rakkaudessa", "Luther" ja "The Halcyon".


title: Steven Mackintosh

text: Mackintosh syntyi 30. huhtikuuta 1967 Cambridgessä. Hän kävi peruskoulunsa Sawstonissa, jonka jälkeen hän opiskeli Sawstonin collegessa sekä teatterikorkeakoulussa.


title: Steven Mackintosh

text: Mackintosh teki debyyttinsä teatterilavoille 12-vuotiaana Bush Theatressa, jonka jälkeen hän pääsi näyttelemään pääroolia Royal National Theatressa.


title: Rantavuori

text: Rantavuori on Naantalissa, Rymättylässä Otavan saarella Ahteentaassa sijaitseva merenrantakallio, joka kohoaa merestä 45 metrin korkeuteen. Jyrkästi merestä nouseva kallioselännejakso on 24 hehtaarin laajuinen rajautuen ympäröiviin peltoihin ja metsäkaistaleisiin. Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Rantavuori sai inventoinnin, valtakunnallisesti merkittävän kallioalueen suojelurajauksen. Kallioalueen maisemallisia arvoja pidetään hyvin merkittävänä, kun geologisia ja biologisia arvoja merkittävänä. Rantavuoren arvoluokka eli luonnon- ja maiseman suojelullinen merkitys on 4, eli kyseessä on luonnonarvoiltaan arvokas kallioalue.


title: Rantavuori

text: Rantavuori on suosittu näköalapaikka. Rantavuoren huipulta on hyvä näkymä etelään ja länteen saaristoon ja pohjoiseen metsäisiin viljelysmaisemiin. Kallioalueen länsiosan etelärinteellä on massiivinen mereen laskeva jyrkänne, joka erottuu kauas. Rantavuori erottuu maisemasta myös mantereen suunnalta katsottaessa melko kaukaa.


title: Rantavuori

text: Kallion geomorfologisesti merkittävin kohta on kiillegneissin liuskeisuutta myötäillen merestä 40 metriä kohoava eteläjyrkänne. Jyrkännemaisemat ja selänteiden väliset syvät halkeamat ja raot muodostavat edustavan mosaiikkimaisen kalliomaiseman jota pidetään tavanomaista erikoisempana. Kallioselännejakson lakiosat ovat melko voimakkaasti kumpuilevaa kalliomännikkömaastoa, joita erottaa matalat kalliopainanteet. Etenkin länsiosan jyrkillä rinteillä silokallioalueet ovat edustavia.


title: Rantavuori

text: Biologisilta arvoiltaan kallioalue on merkittävä ja monipuolinen. Kasvillisuus on osin varsin edustavaa, ja silokallioiden sekä paisteisten avokalliorinteiden jäkäliköitä ja kallioniittyjä on varsin runsaasti. Näillä paikoilla esiintyy muun muassa napa- ja kymyjäkäliköitä sekä kalliokieloja ja isomaksaruohoja. Etelärinteen jyrkänteen alapuolella on pensaikkoinen lehtoreunus, joka muuttuu rannassa tervaleppäkorveksi. Paikalla kasvaa taikinanmarjaa ja hiirenporrasta. Silokallioseinämillä ja pystyseinämillä on varsin edustavasti niukkaravinteista kalliokasvillisuutta kuten kalliopalmikkosammalta ja kallioisokarvetta.


title: Mauri Sainio

text: Mauri Jarmo Sainio (s. 19. maaliskuuta 1927) on suomalainen toimittaja ja rikoskirjailija.


title: Mauri Sainio

text: Sainion vanhemmat olivat kansakoulunopettaja, lehtori Arvo Johannes Sainio ja kansakoulunopettaja Terttu Heimola. Hän pääsi ylioppilaaksi 1946 ja opiskeli sitten oikeustiedettä Helsingin yliopistossa. Sainio oli toimittajana 1950-luvun puolivälistä lähtien ja hän oli toimittajana Seura-lehdessä 1959–1964 ja Apu-lehdessä 1965–1971. Hän toimi freelance-toimittajana vuodesta 1971 alkaen ja oli myös Alibi-lehden erikoistoimittajana vuodesta 1979 alkaen. Kahden kirjan lisäksi Sainio on kirjoittanut lukuisia lehtinovelleja ja kertomuksia.


title: Mauri Sainio

text: Mauri Sainio oli naimisissa 1951–1967 Anja Annikki Niirasen kanssa ja vuodesta 1980 toimittaja Leena Terttu Orvokki Kalsteen kanssa.


title: Naisten Superpesiksen kausi 2017

text: Naisten Superpesiksen kausi 2017 oli Suomen pesäpallon naisten pääsarjan Superpesiksen 28. kausi. Kausi alkoi 22. huhtikuuta ja päättyi 16. syyskuuta 2017.


title: Naisten Superpesiksen kausi 2017

text: Runkosarjassa pelattiin ensin kaksinkertainen alkusarja, jonka jälkeen alkusarjan seitsemän parasta pelasivat ylemmän jatkosarjan (sijoista 1-7) yksinkertaisena sarjana ja alkusarjan neljä viimeisintä joukkuetta pelasivat alemmassa jatkosarjassa (sijoista 8-11) kaksinkertaisen sarjan. Pudotuspeleihin etenivät koko runkosarjan kahdeksan parasta joukkuetta.


title: Naisten Superpesiksen kausi 2017

text: Sarjakarsinta ottelut jätettiin pelaamatta, koska Ykköspesiksen voittaja nousee suoraan ensi kaudeksi Superpesikseen ja Ykköspesiksen toisella ja kolmannella sijalla olivat kahden Superpesis joukkueen kakkosjoukkueet.


title: Naisten Superpesiksen kausi 2017

text: Kaudeksi 2018 sarjaan nousee Ykköspesiksestä Hyvinkään Tahko. Kauden päätteeksi Kajaanin Pallokerho luopui sarjapaikastaan.


title: Naisten Superpesiksen kausi 2017

text: Televisioinnista vastasi VeikkausTV ja Nelonen Media. Ainoastaan loppuottelut televisioitiin ilmaisena Yle TV2 kanavalla.


title: Allyylikloridi

text: Allyylikloridi ei 3-klooripropeeni on kloorattuihin alkeeneihin kuuluva orgaaninen yhdiste. Yhdistettä käytetään muun muassa polymeerien ja muiden kemikaalien valmistuksen lähtöaineena.


title: Allyylikloridi

text: Huoneenlämpötilassa allyylikloridi on väritöntä herkkäliikkeistä nestettä. Sillä on tunnusomainen pistävä ja valkosipulinkaltainen haju. Yhdiste liukenee vähäisessä määrin veteen ja runsaasti useisiin orgaanisiin liuottimiin esimerkiksi etanoliin, dietyylieetteriin, asetoniin, kloroformiin ja tolueeniin. Allyylikloridi on hyvin reaktiivinen yhdiste. Yhdiste reagoi alkeeneille tyypillisesti ja se voidaan esimerkiksi polymeroida, se voi reagoida additioreaktioilla tai hapettaa epoksidiksi. Yhdisteelle tapahtuu myös organohalogeeniyhdisteiden tyypillisiä reaktioita ja klooriatomi voidaan esimerkiksi korvata muilla nukleofiileillä nukleofiilisella substituutioreaktiolla. Allyylikloridi ärsyttää hyvin voimakkaasti ihoa, silmiä ja hengitysteitä. Yhdisteelle altistumisesta voi seurata yskää, kurkkukipua, huonovointisuutta ja iholle joutuessa syövytysvammoja.


title: Allyylikloridi

text: Ensimmäisen kerran allyylikloridia valmistivat Auguste Cahours ja August Hofmann vuonna 1857 allyylialkoholin ja fosforitrikloridin välisellä reaktiolla. Nykyään yhdistettä valmistetaan teollisessa mittakaavassa klooraamalla propeenia noin 500–510 °C:n lämpötilassa. Reaktio on tyypiltään radikaalireaktio ja matalammassa lämpötilassa muodostuu myös muita kloorattuja hiilivetyjä. Pienemmässä mittakaavassa allyylikloridia valmistetaan muilla menetelmillä.


title: Allyylikloridi

text: Allyylikloridia käytetään runsaasti muiden yhdisteiden valmistukseen. Siitä saatavia kemikaaleja ovat muun muassa epikloorihydriini, glyseroli, allyyliamiini, allyyliesterit, epoksidihartsit, novolakka ja eräät barbituraatit ja muut lääkeaineet.


title: Sulkahyppyhännät

text: Sulkahyppyhännät (Isotomidae) on hyppyhäntäisten heimo, joka sisältää 1410 kuvattua lajia.


title: Actaletidae

text: Actaletidae on hyppyhäntäisten heimo, joka sisältää 12 kuvattua lajia.


title: Isotomoidea

text: Isotomoidea on hyppyhäntäisten yläheimo, joka sisältää 1423 kuvattua lajia.


title: Pallohyppiäiset

text: Pallohyppiäiset ("Sminthuridae") on hyppyhäntäisten heimo, joka sisältää 260 kuvattua lajia.


title: Linsén

text: Linsén on sukunimi, joka on muun muassa seuraavilla suomalaisilla henkilöillä:


title: Minecraft (elokuva)

text: Minecraft on vuonna 2019 ensi-iltansa saava yhdysvaltalainen animaatioelokuva, joka perustuu samannimiseen videopeliin. Mojang on ilmoittanut blogissaan, että elokuva on mahdollista nähdä 3D:nä- tai IMAX-formaattina. Elokuvan ohjaajana toimii "Elämää Philadelphiassa" -televisiosarjan luojajäsen Rob McElhenny.


title: Yrjö Gustafson

text: Yrjö Voldemar Gustafson (17. syyskuuta 1904 Pietari – 25. elokuuta 1928 Pariisi, Ranska) oli suomalainen Tulenkantajiin kuulunut ylioppilas ja suomentaja.


title: Yrjö Gustafson

text: Gustafsonin vanhemmat olivat kontrollööri Johan Aleksander Gustafsson ja Alma Maria Heikkilä. Hän pääsi ylioppilaaksi 1922. Tulenkantajiin kuulunut Gustafson matkusti keväällä 1928 Pariisiin yhdessä Einari Vehmaksen, Olavi Paavolaisen ja Katri Valan kanssa. Muut palasivat loppukesällä Suomeen mutta Pariisiin jäänyt masentunut, rahaton ja alkoholisoitunut Gustafson hukkui epäselvissä olosuhteissa Seineen.


title: Yrjö Gustafson

text:
Omalla nimellä:
Nimimerkillä "Eino Kaltimo":
Nimimerkillä "Yrjö Talma":


title: Šuura

text: Šuura () on arabiankielinen neuvottelua tai neuvonpitoa tarkoittava sana.


title: Šuura

text: Termi tunnetaan Koraanista kahteen kertaan, kohdassa jossa Muhammed neuvottelee seuraajiensa kanssa ja toisessa kohdassa jossa muslimit neuvottelevat keskenään asioidensa hoidosta.


title: Šuura

text: Käsitettä pidetään pohjana demokraattisen järjestelmän toteuttamiselle islamin puitteissa.


title: Šuura

text: Sana on myös Koraanin 42. suuran, Neuvonpidon suuran nimi.


title: Šuura

text:
Šuura oli toisen kalifin Umar ibn al-Khattabin kokoama valitsijamiesten ryhmä joka valitsi kalifin seuraajan.
Sen jälkeen nimeä on käytetty hallitsijan valtaneuvostosta ja nykyaikana parlamentista.


title: Šuura

text: Egyptin parlamentin ylähuoneen nimi on vuoden 2014 perustuslain muutoksen asti Egyptin šuura-neuvosto (, Maǧlis al-Šūrā al-Maṣrī), jossa sana "majlis" (مجلس) merkitsee istuntoa.


title: Šuura

text: Saudi Arabian neuvoa-antavan kokouksen nimi on Majlis al-Shūra al-Saʿūdiyy.


title: Šuura

text: Iranin parlamentin nimi on Madžles-e Šura-je Eslam ja Pakistanin on Majlis ê Shura Pākistān.


title: Kaaresuvannon kirkko

text: Kaaresuvannon kirkko sijaitsee Ruotsin Kaaresuvannossa Kiirunan kunnassa ja on maan pohjoisin kirkko. Se on rakennettu vuonna 1905, jolloin se korvasi aiemman, vuonna 1816 valmistuneen kirkkorakennuksen. Kirkko on restauroitu vuosina 1953-54, jolloin kirkko sai esimerkiksi uudet urut ja sakastin.


title: Kivenveisto

text: Kivenveisto on kiven veistämistä eli ylimääräisen kiven poistamista hallitusti niin että kivestä muodostuu veistos.


title: Kivenveisto

text: Luolia on veistetty temppeleiksi jo muinaisina aikoina eri puolilla maailmaa. Intiassa luolien seinien veisto lisääntyi 200-luvulla eaa. buddhalaisuuden myötä. Myöhemmin tapa kukoisti myös Kiinassa ja Sri Lankassa. Buddhalaisessa Intiassa alettiin 100-luvulla eaa. kaivaa kallioihin temppeleitä ("chaitya"). Hindulaisessa Intiassa 600-luvulla Mahabalipuranin kallion seinämään veistettiin Vishnu-jumalan elämänvaiheet, Gangesin alajuoksulle rakennettiin valtava reliefiveistoskokonaisuus, ja 900-luvulla Mysoren lähellä sijaitseva graniittivuorenhuippu veistettiin Gomateswaran ihmishahmoksi.


title: Kivenveisto

text: Euroopasta ja Aasiasta tunnetaan 25 000 vuotta vanhoja naishahmoja ja äitihahmoja edustavia veistoksia. Niiden arvellaan olleen talismaaneja, joiden suojaava voima helpotti raskautta. Vähästä-Aasiasta löytyneet kitaranmuotoiset taikaesineet esittävät äiti Jumalaa. Sumerilaisten pienet veistokset, votiivilahjat, ovat ihmistä korvaavia hahmoja.


title: Kivenveisto

text: Mesopotamiassa kivestä veistettiin nupin, sormuksen tai sylinterin mallisia leimasimia. Niillä voitiin merkitä kauppatavaran omistus tai kirjeen aitous, mutta ne toimivat myös omistajansa amulettina. Amuletteja tehtiin paljon myös muinaisessa Egyptissä.


title: Kivenveisto

text: Amerikan mayaintiaanit ripustiat rakennusten tai patsaiden juurelle pieniä kivestä kaiverrettuja amuletteja, ja conopa-inkat käyttivät laamaa tai alpakkaa esittäviä talismaaneja, joiden koloon laitetuista piristävistä lehdistä saatiin maagista voimaa.


title: Kivenveisto

text: Kiinassa hallitsijan maallisten jäännösten päälle asetettiin jadekivestä veistetty kiekko symboloimaan kosmisia voimia.


title: Kivenveisto

text: Suuriin kiviin kuten obeliskeihin, steeloihin ja pylväisiin on veistetty kirjoitusta. Mesopotamiassa vallanpitäjät ikuistivat itsensä steeloihin, joissa heidät esitettiin kaupunkisuunnittelijoina ja lainsäätäjinä, kuten Hammurabi. Intialainen hallitsija Ashoka sijoitti ympäri maata satoja stambhoja, korkeita pilareita, joihin oli kaiverrettu 14 kehotusta antautumaan dharman tai omantuntonsa johdatettaviksi. Antiikin Roomasta tunnetaan esimerkiksi Trajanuksen pylväs, jossa ylistetään koko valtakunnan voimaa, uskonnollisuutta, älykkyyttä ja inhimillisyyttä. Myös mayat pystyttivät lukuisia steeloja.


title: Kivenveisto

text: Kuvanveistoa on aina käytetty hallitsijan vallan ilmaisemiseen. Muinaisessa Egyptissä kivestä veistettiin valtaisia patsaita kuten faraoiden muotokuvia ja sfinksejä. Suuria kivipatsaita tunnetaan myös esimerkiksi Persepolisista sekä Mesoamerikan Tulasta ja olmeekeilta. Roomassa valtaa edustivat suuret riemukaaret ja akveduktit, joita rakennettiin vielä senkin jälkeen kun lyijyputket oli keksitty.


title: Kivenveisto

text: Ensimmäisiä muotokuvia kivestä veistivät sumerilaiset, ja historian suuria muotokuvien veistäjiä olivat egyptiläiset ja heidän jälkeensä roomalaiset. Hellenismin aikana yleistyi rintakuva. Rooman hallitsijoiden muotokuvat veistettiin korostamaan heissä tiettyjä piirteitä. Muotokuvaperinne kehittyi gotiikan aikana ja nousi kukoistukseensa 1400-luvulla. Renessanssin aikana muotokuvien tekeminen kuuluisista ihmisistä lisääntyi.


title: Kivenveisto

text: Vainajan ikuistaminen on ollut yleinen veistostaiteen aihe eri kulttuureissa. Esimerkiksi roomalaiset koristelivat sarkofaginsa kohokuvilla. Keskiajalla aateliston ja papiston arkkujen päälle veistettiin elämänaikaisia vallan merkkejä kuten miekkoja ja papinsauvoja sekä eläimiä. Barokissa hautaveistoksista tuli mahtipontisia ja taituruudella tehtyjä.


title: Kivenveisto

text: Poliittinen taide oli suosiossa etenkin antiikin Roomassa. Muistomerkkien, pylväiden ja riemukaarien kohokuvat saivat aiheensa historiallisista tapahtumista, ja keisarit kuten Augustus pyrkivät esimerkiksi korostamaan niillä paremmuuttaan ja työtään rauhantekijänä.


title: Kivenveisto

text: Keskiajalla eurooppalainen kuvanveisto palveli täysin kristinuskoa. Romaaninen pyhä kuvataide muuttui gotiikan saapumisen myötä naturalistiseksi. Veistoksia tehtiin pyhimyksistä, ja hahmojen kasvot alettiin kuvata aiempaa yksilöllisemmiksi. Goottilaisissa katedraaleissa on hyvin runsaasti erimuotoista veistostaidetta. Niin sisätilojen pilarit ja alttarit kuin rakennusten julkisivutkin koristeltiin kohokuvilla ja veistoksilla.


title: Kivenveisto

text: Renessanssin aikana antiikin kuvanveistotaiteen arvostus palasi. Alaston miesvartalo alkoi symbolisoida sankaruutta ja naisvartalo kauneutta. Kuvanveistäjien sosiaalinen asema parani kuin he saivat sivistyneistöstä tukijoita, ja kuvanveistosta tuli vapaa taide. Aikakauden merkittäviä veistoksia ovat Michelangelon marmoriveistokset kuten "Daavid". 1600-luvun barokin kuvanveistotaiteen tunnetuin edustaja on Gian Lorenzo Bernini, jonka teoksia Roomassa on runsaasti.


title: Kivenveisto

text: Ranskan vallankumouksen jälkeen kuvanveisto jäi taka-alalle, sillä uudet muoti-ilmiöt pitivät sitä epäromanttisena. 1800-luvun veistäjistä tunnetuin on Auguste Rodin, jonka työt haastoivat perinteisen kuvanveiston. Koko kansan ymmärtämä kivenveistotaide hiipui pois 1900-luvun alkupuoleen mennessä. Muodot yksinkertaistuivat, ja julkiset veistokset muuttuivat abstrakteiksi.


title: Kivenveisto

text: Veistetty kivi on historian saatossa toisinaan ollut tapana värjätä ja toisinaan jättää luonnollisen väriseksi. Kiviveistoksia värjättiin esimerkiksi muinaisessa Egyptissä, antiikin Kreikassa, keskiajalla romaanisen ja goottisen taiteen aikana sekä renessanssin aikana. Sen sijaan 300-luvulta eaa. alkaen hellenismin ja Rooman valtakunnan aikana aina keskiajalle asti veistokset eivät olleet monivärisiä. Uudessa veistostaiteessa 1900-luvulta alkaen on väriä jälleen arvostettu.


title: Kivenveisto

text: Veistettävä raakakivi saadaan kivilouhokselta. Yleisiä veistettäviä kiviä ovat marmori, alabasteri, travertiini, kalkkikivi, hiekkakivi ja graniitti. Kivet eroavat toisistaan paitsi koostumuksen ja ulkonäön, myös esimerkiksi kovuuden suhteen, ja erilaiset kivet vaativat erilaisia veistotapoja ja -työkaluja.


title: Kivenveisto

text: Kivenveistäjä työskentelee verstaassa, jonka ominaisuudet ja asennukset vastaavat veistäjän tarpeita ja käytettäviä työkaluja.


title: Kivenveisto

text: Kiveä veistetään monenlaisilla työkaluilla. Kivenveistäjä käyttää monenlaisia talttoja, joita lyödään nuijalla. Muita yleisiä työkaluja ovat esimerkiksi lekat ja paineilmavasarat. Viimeistelyssä käytetään käsityökaluja kuten viiloja, karborundumia ja hiomapaperia tai sähkökäyttöisiä laitteita kuten poraa tai hiomakonetta. Kiillottaminen tehdään esimerkiksi hiomakoneeseen liitetyllä kangaslaikalla.


title: Kivenveisto

text: Veistotyökalujen lisäksi kivenveistäjä voi käyttää kiven mittaamiseen esimerkiksi pistesiirtolaitetta ja erikokoisia harppeja.


title: Kivenveisto

text: Ennen kiven veistämistä teoksesta voidaan tehdä pienoismalli, joka vastaa tarkasti lopullisen työn mittasuhteita, värejä ja materiaalia. Jos pienoismalli tehdään kipsistä ja lopullisen työn kokoon, sitä nimitetään malliksi. Mittasuhteiden siirto kiviveistokseen tapahtuu pisteiden avulla hahmottelemisella, joka tehdään esimerkiksi luotinuoralla, kehikoilla, kolmella harpilla tai nykyisin useimmin pistesiirtolaitteella.


title: Kivenveisto

text: "Suora kuvanveisto" tarkoittaa veistämistä suoraan lopulliseen materiaaliin ilman pienoismallin käyttöä.


title: Kivenveisto

text: Kivenveisto alkaa siluetin tekemisellä, jossa lohkaretta pienennetään hahmottelemalla siihen kuvallisen idean yksinkertaiset ääriviivat. Karkean veistämisen vaiheessa materiaalia hakataan pois taltalla, kunnes saadaan esiin veistoksen hallitsevat muodot ja mittasuhteet. Seuraavassa vaiheessa muotoillaan yksityiskohdat. Viimeistelyssä veistokselle annetaan sen lopullinen pintarakenne. Eri kivilajit sallivat tai vaativat tietynlaisen viimeistelyn, ja pintajälki riippuu työkalun valinnasta. Viimeistelyssä voidaan käyttää esimerkiksi hiomapaperia, karborundum-kiveä ja erilaisia talttoja. Kiilto saadaan halutessa aikaan siihen tarkoitetuilla erityistuotteilla. Veistokseen voi myös lisätä vahakerroksen, joka antaa pinnalle kestävyyttä.


title: Maksimilian I Joosef

text: Maksimilian I Joosef (; 27. toukokuuta 1756 Schwetzingen, Pfalz – 13. lokakuuta 1825 München, Baijeri) oli Baijerin vaaliruhtinas vuosina 1799–1806 (nimellä Maksimilian IV Joosef) ja Baijerin kuningaskunnan ensimmäinen kuningas vuosina 1806–1825.


title: Maksimilian I Joosef

text: Maksimilian Joosefin isä oli Pfalzin vaaliruhtinaskuntaa hallinneeseen Wittelsbachin hallitsijasukuun kuulunut pfalzkreivi ja Pfalz-Zweibrücken-Birkenfeldin herttua Fredrik Mikael. Hänen äitinsä oli suvun toiseen haaran kuulunut Maria Franziska von Pfalz-Sulzbach. Nuorena Maksimilian Joosef palveli Ranskan armeijassa, jossa hän sai 1777 everstin ja 1778 "maréchal de campin" sotilasarvon. Hän erosi armeijasta Ranskan vallankumouksen jälkeen. Hän peri vuonna 1795 pojattomana kuolleelta isoveljeltään Kaarle II Augustilta Zweibrücken-Birkenfeldin herttuan arvon. Kun hänen kaukainen sukulaisensa, Pfalzin ja Baijerin vaaliruhtinas Kaarle Teodor kuoli vuonna 1799 ilman perillisiä ja tämän koko sukuhaara sammui, Maksimilian Joosefista tuli Baijerin vaaliruhtinas Maksimilian IV. Hän peri samalla myös Pfalzin vaaliruhtinaan sekä Jülichin ja Bergin herttuan arvot. Nämä alueet olivat tuolloin osittain Ranskan ja osittain Itävallan miehittämät.


title: Maksimilian I Joosef

text:
Maksimilian Joosef liittyi vuonna 1799 Itävallan painostuksesta sotaan Napoleonin Ranskaa vastaan. Hän kuitenkin teki vuonna 1801 Ranskan kanssa erillisrauhan, jossa hän luopui perintömaistaan Reinin länsipuolella ja sai hyvityksenä lupauksen kompensaatiosta. Napoleon palkitsi hänen uskollisuutensa liittämällä hänen valtakuntaansa vuonna 1803 Würzburgin, Bambergin, Freisingin ja Augsburgin ruhtinaspiispakunnat, vuonna 1805 Ansbachin ja vuonna 1809 osia läntisestä Itävallasta. Joulukuussa 1805 allekirjoitetussa Pressburgin rauhassa Baijeri korotettiin kuningaskunnaksi ja Maksimilian Joosef kruunautti itsensä kuninkaaksi 1. tammikuuta 1806 nimellä Maksimilian I. Hän pysyi Ranskan liittolaisena Napoleonin sodissa, osallistui Reinin liittoon ja lähetti 30 000 miestä Napoleonin Venäjän-sotaretkelle vuonna 1812. Ranskan sotaonnen käännyttyä Maksimilian Joosef vaihtoi puolta ja liittoutui lokakuussa 1813 Itävallan kanssa sillä ehdolla, että saisi pitää kuningaskuntansa. Hän joutui palauttamaan joitain alueita Itävallalle 1814 ja 1816, mutta sai vastineeksi Napoleonin sotien jälkeisissä rauhanjärjestelyissä takaisin Reinin länsipuolisia alueita.
Maksimilian I Joosef oli aikanaan Saksan vapaamielisimpiä hallitsijoita. Hän antoi jo vuonna 1808 Baijerille perustuslain, ja korvasi sen toukokuussa 1818 uudella perustuslailla, jonka yhteydessä perustettiin muun muassa kaksikamarinen parlamentti. Hän kehitti ja modernisoi Baijerin hallintoa yhdessä luotetun ministerinsä Maximilian von Montgelasin kanssa, kunnes erotti tämän vuonna 1817 poikansa, kruununprinssi Ludvigin pyynnöstä. Maksimilian Joosef perusti myös kuninkaallisen Münchenin taideakatemian vuonna 1808.


title: Maksimilian I Joosef

text: Maksimilian Joosefin puoliso oli vuodesta 1785 Hessen-Darmstadtin prinsessa Augusta Vilhelmina ja tämän kuoltua vuodesta 1797 Badenin prinsessa Karoliina. Maksimilian Joosefin seuraajaksi tuli hänen poikansa Ludvig I. Vanhimman tyttärensä Augustan kuningas naitti Italian varakuninkaana toimineelle Napoleonin poikapuolelle Eugène de Beauharnaisille. Nuoremmista tyttäristä Karolina Augusta nai ensin Württembergin kruununprinssi Vilhelmin ja sitten Itävallan keisari Frans I:n, Elisabeth Ludovika Preussin kuningas Fredrik Vilhelm IV:n, Amalia Augusta Saksin kuningas Juhanan, Sofia Itävallan arkkiherttua Frans Kaarlen ja Maria Anna Saksin kuningas Fredrik August II:n.


title: Game Night

text: Game Night on MTV3-kanavalla esitettävä suomalainen viihdeohjelma, jossa julkisuudesta tutut henkilöt pelaavat joukkueittain vaihtuvia seurapelejä. Ohjelmaa juontaa Jaakko Saariluoma ja joukkueiden kapteeneina toimivat Anna-Maija Tuokko sekä Maria Ylipää.


title: Game Night

text: Ohjelma perustuu yhdysvaltalaiseen "Hollywood Game Night" -formaattiin.


title: Shaun Tan

text: Shaun Tan (s. noin 1974 Fremantle, Länsi-Australia, Australia) on palkittu australialainen kirjailija ja kuvittaja. Hänen kirjoistaan on suomennettu "Etäisten esikaupunkien asioita" ("Tales from outer suburbia", 2008). Hänen tuotantoonsa kuuluu noin 120 teosta.


title: Shaun Tan

text: Tanin isä on malesiankiinalainen, äiti irlantilainen. Hän vietti lapsuutensa Perthissä ja kirjoitti ja kuvitti tarinoita jo silloin. Erityisen mielenkiinnon kohteena olivat dinosaurukset, robotit ja avaruusalukset. Lapsuudesta mielenjääneitä kirjailijoita ovat muun muassa Quentin Blake ja Roald Dahl. Myöhemmin teini-iässä häneen tekivät vaikutuksen Ray Bradburyn kertomukset. Visuaalisia vaikutteita hän sai lähinnä television ja elokuvien kautta. Koulussa hän osallistui taideopetukseen, mutta myöhemmin hän on itse opettanut kirjankuvitusta.


title: Shaun Tan

text: Tanin puoliso on suomalainen graafinen suunnittelija Inari Kiuru.


title: Shaun Tan

text: Tan on kuvittanut nuorten aikuisten kirjallisuutta vuodesta 1996. Hän on kuvittanut myös ulkomaalaisten nuorten aikuisten kirjallisuutta kirjoittavien kirjailijoiden teoksia ja suunnitellut kirjankansia. Hän valmistui Länsi-Australian yliopistosta aineinaan englanninkielinen kirjallisuus ja taiteen historia, teoria ja kritiikki. Hän on maalannut muraaleja.


title: Islannin parlamenttivaalit 2017

text: Islannin parlamenttivaalit 2017 järjestettiin 28. lokakuuta 2017. Seuraavat vaalit oli tarkoitus järjestää vasta vuonna 2020, mutta 15. syyskuuta 2017 pääministeri Bjarni Benediktsson ilmoitti ennenaikaisista vaaleista hallituksen kaaduttua.


title: Islannin parlamenttivaalit 2017

text: Itsenäisyyspuolue säilyi suurimpana puolueena, mutta menetti kannatustaan. Edellisessä hallituksessa mukana ollut reformipuolue menetti myös kannatustaan ja hallituspuolue valoisa tulevaisuus tippui kokonaan Alltingista. Uusi, entisen pääministeri Sigmundur Davíð Gunnlaugssonin johtama keskustapuolue sai seitsemän paikkaa.


title: Islannin parlamenttivaalit 2017

text: Uudeksi pääministeriksi valittiin vasemmistovihreiden johtaja Katrín Jakobsdóttir. Hallitus muodostetiin vihreän vasemmiston, itsenäisyyspuolueen ja edistyspuolueen kesken.


title: Islannin parlamenttivaalit 2017

text:
! colspan="3"| Puolue
! Äänet
! Paikat


title: Bjarni Benediktsson (poliitikko, 1970)

text: Bjarni Benediktsson (s. 26. tammikuuta 1970 Reykjavik) on islantilainen poliitikko, joka toimi pääministerinä tammikuusta marraskuuhun 2017. Hän on ollut itsenäisyyspuolueen puheenjohtaja vuodesta 2009. Marraskuusta 2017 lähtien hän on toiminut Islannin valtiovarainministerinä.


title: Kenneth Manigault

text: Kenneth ”Kenny” Manigault (s. 22. syyskuuta 1991 Charleston, Etelä-Carolina) on yhdysvaltalainen koripalloilija, pelipaikaltaan pieni laitahyökkääjä. Hän on pelannut urallaan Suomen ja Puolan pääsarjoissa.


title: Kenneth Manigault

text: Manigault pelasi yliopistokoripalloa Wichita Staten ja Pikevillen joukkueissa saavuttaen viimeisenä vuonnaan NAIA-sarjan kunniamainintoja. Hän aloitti ammattilaisuransa Australiassa Goldfields Giants -joukkueessa. Seuraavan kauden Manigault pelasi Puolan pääsarjajoukkue AZS Koszalinissa 8,5 pisteen, 4,7 levypallon ja 1,5 pallonriiston keskiarvoilla.


title: Kenneth Manigault

text: Heinäkuussa 2017 Manigault siirtyi Suomen pääsarjaan, Tampereen Pyrintöön. Manigaultin kausi oli nousujohteinen. Hän teki kauden korkeimman pistemääränsä (28) 10. tammikuuta Espoo Unitedia vastaan. Manigault oli runkosarjassa sarjan toiseksi paras pallonriistäjä 2,1:n ottelukeskiarvollaan. Pyrintö selviytyi pudotuspeleihin joissa hävisi puolivälierissä Karhulle. Pyrinnön kauden päätyttyä Manigault teki tamperelaisten kanssa kauden mittaisen jatkosopimuksen.


title: Kenneth Manigault

text: Pyrinnön valmentaja Sami Toiviainen kuvaili heinäkuussa 2017 Manigaultin olevan urheilullinen pelaaja joka pystyy pelaamaan sekä laitahyökkääjänä että takamiehenä ja joka kykenee tekemään pisteitä etenkin ajamalla korille. Toiviainen piti positiivisena myös Manigaultin peliasennetta ja kykyä puolustaa pallollista pelaajaa. Aamulehden kauden 2017–2018 päätösarviossa Manigaultia muun muassa kehuttiin tämän asenteesta ja puolustuspelistä.


title: Kaarle Teodor

text: Kaarle Teodor (; 1. joulukuuta 1724 Drogenbos, Itävallan Alankomaat – 16. helmikuuta 1799 München, Baijeri) oli Pfalzin vaaliruhtinas vuosina 1742–1777 ja Baijerin vaaliruhtinas vuosina 1777–1799.


title: Kaarle Teodor

text: Kaarle Teodor kuului Wittelsbachin suvun haaraan, joka hallitsi Pfalz-Sulzbachin herttuakuntaa. Hänen isänsä oli pfalzkreivi John Christian Joseph, jonka seuraajaksi hän tuli tämän kuoltua vuonna 1733. Kun toiseen sukuhaaraan kuulunut Kaarle III Filip kuoli ilman perillistä 31. joulukuuta 1742, Kaarle Teodor peri häneltä Pfalzin vaaliruhtinaan sekä Jülichin ja Bergin herttuan aseman, jolloin lähes koko Pfalz yhdistyi saman hallitsijan alle.


title: Kaarle Teodor

text: Kun Wittelsbachien baijerilainen haara sammui mieslinjalta vaaliruhtinas Maksimilian III Joosefin kuoltua 30. joulukuuta 1777, Kaarle Teodor peri samalla tavalla myös Baijerin valtaistuimen. Hän yhdisti kaksi vaaliruhtinaskuntaa personaaliunioniin käyttäen tästä alkaen Baijerin vaaliruhtinaan arvoa. Tämän seurauksena Itävalta vaati itselleen kompensaationa Ala-Baijerin aluetta, mihin hän tarjoutui suostumaan, sillä hän oli itsekin vailla laillista perillistä ja toivoi keisari Joosef II:n antavan vastineeksi hänen aviottomille pojilleen valtakunnanruhtinaan arvon. Tämä kuitenkin johti Itävallan ja Preussin väliseen Baijerin perimyssotaan. Sodan päättäneessä Teschenin rauhassa toukokuussa 1779 Itävalta sai Baijerilta vain Innviertelin alueen ja Kaarle Teodorin perilliseksi sovittiin Wittelsbachien kolmannen sukuhaaran päämies, Zweibrücken-Birkenfeldin herttua Kaarle II August. Vuonna 1785 Kaarle Teodor yritti saada keisarin vaihtamaan Baijerin Itävallan Alankomaihin, jotta hän voisi julistaa itsensä Burgundin kuninkaaksi, mutta Preussin kuningas Fredrik Suuri esti tämänkin hankkeen kokoamalla niin sanotun ruhtinasliiton eli "fürstenbundin" Itävallan vastavoimaksi keisarikunnan sisälle.


title: Kaarle Teodor

text: Kaarle Teodor menetti suuren osan valtakunnastaan Ranskan vallankumoussodissa vuodesta 1792 alkaen. Kun Jean-Victor Moreaun komentama Ranskan armeija vuonna 1795 hyökkäsi Baijeriin ja marssi Müncheniin saakka, Kaarle Teodor pakeni Saksiin ja nimitti asioita hoitamaan valtionhoitajakunnan, joka syyskuussa 1796 solmi raskaan aselevon Moreaun kanssa. Kaarle Teodor pysyi nimellisenä hallitsijana kolme vuotta myöhemmin tapahtuneeseen kuolemaansa asti. Hänen sukuhaaransa sammui hänen kuollessaan, jolloin Baijerin ja Pfalzin vaaliruhtinaaksi tuli lapsettomana kuolleen Kaarle II Augustin nuorempi veli Maksimilian IV Joosef.


title: Kaarle Teodor

text: Kaarle Teodor tunnettiin taiteiden ja kulttuurin suosijana, varsinkin hallitessaan vielä Pfalzia Mannheimista käsin. Muuten hänen sisäpolitiikkansa oli uskonnollisen ahdasmielisyyden ja ultramontanismin leimaamaa.


title: Svatoven piiri

text: Svatoven piiri () on yksi Ukrainan Luhanskin alueen hallinnollisista piireistä. Piirin hallinnollinen keskus on Svatoven kaupunki (17 616 as., ).


title: Svatoven piiri

text: Ukrainan tilastokeskus arvioi piirin väkiluvuksi 35 297 ihmistä (1.1.2017). Kaupunkilaisiksi tilastoitiin Svatoven kaupungin ja Nižnja Duvankan kaupunkityyppisen taajaman (Нижня Дуванка, 2 092 as.) väestö.


title: Maksimilian III Joosef

text: Maksimilian III Joosef (28. maaliskuuta 1727 München – 30. joulukuuta 1777 München) oli Baijerin vaaliruhtinas vuosina 1745–1777.


title: Maksimilian III Joosef

text: Maksimilian Joosefin isä oli vaaliruhtinas Kaarle Albert, myöhempi pyhä saksalais-roomalainen keisari Kaarle VII. Hänen äitinsä oli keisari Joosef I:n tytär Maria Amalia. Maksimilian Joosef tuli isänsä seuraajana Baijerin vaaliruhtinaaksi vuonna 1745. Samana vuonna Baijeri irtautui Itävallan perimyssodasta Füssenin rauhansopimuksella, joka takasi hänen oikeutensa Baijerin alueeseen sillä ehdolla, että hän luopuisi kaikista vaatimuksista perintömaihinsa Itävallassa tai keisarin kruunuun. Seitsenvuotisessa sodassa hän liittyi Preussin vastaiseen liittokuntaan.


title: Maksimilian III Joosef

text: Maksimilian III Joosef oli valistusaatteiden kannattaja, joka pyrki edistämään maatalouden, kaivostoiminnan, koululaitoksen ja lainsäädännön kehittämistä. Hän perusti vuonna 1759 Müncheniin Baijerin tiedeakatemian ja lakkautti jesuiittojen käsissä olleen lehdistösensuurin.


title: Maksimilian III Joosef

text: Maksimilian Joosefin puoliso oli Puolan prinsessa Maria Anna, mutta heillä ei ollut lapsia. Maksimilian Joosefin kuolema vuonna 1777 merkitsi Wittelsbachin hallitsijasuvun baijerilaisen sukuhaaran sammumista, joten kruunu periytyi suvun sulzbachilaisen haaran päämiehelle Kaarle Teodorille.


title: Antratsytin piiri

text:
Antratsytin piiri (, ) on yksi Ukrainan Luhanskin alueen hallinnollisista piireistä. Piirin hallinnollinen keskus on Antratsytin kaupunki (53 641 as., ), joka ei kuitenkaan ole osa piiriä vaan toimii myös oman kaupunkipiirinsä keskuksena. Itä-Ukrainan sodan seurauksena piiri ja sen hallintokeskus ovat kuuluneet vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Ukrainan tilastokeskus arvioi piirin väkiluvuksi 30 389 ihmistä (1.1.2017). Kaupunkilaisiksi tilastoitiin 16 660 asukasta, jotka asuivat jossain piirin kuudesta kaupunkityyppisestä taajamasta: Jesauivka (Єсаулівка, 1 448 as.), Ivanivka (Іванівка, 7 172 as.), Krasnyi Kut (Красний Кут, 2 438 as.), Malomykolajivka (Маломиколаївка, 1 678 as.), Nižni Naholtšyk (Нижній Нагольчик, 1 639 as.), Faštšivka (Фащівка, 2 285 as.).


title: Valtteri Vesiaho

text: Valtteri Vesiaho (s. 10. helmikuuta 1999 Helsinki) on suomalainen jalkapalloilija, joka pelaa Veikkausliigan Helsingin Jalkapalloklubissa. Hän on pelipaikaltaan keskuspuolustaja.


title: Valtteri Vesiaho

text: Vesiaho on edustanut aikaisemmin Käpylän Palloa, josta siirtyi tammikuussa 2017 HJK:hon. Hän on edustanut myös Suomen poikamaajoukkueita.


title: Suvi West

text: Suvi West (s. 14. tammikuuta 1982 Kittilä) on suomensaamelainen ohjaaja, käsikirjoittaja ja televisiopersoona. Nuoruutensa hän vietti Utsjoen Outakoskella ja asuu nykyisin Helsingissä.


title: Suvi West

text: Hänet tunnetaan etenkin tv-sarjasta Märät säpikkäät / Njuoska bittut ja siinä esitetyistä, suomalaisia hittejä parodioivista, pohjoissaameksi sanoitetuista musiikkivideoista.


title: Suvi West

text: West ohjasi 2016 julkaistun dokumenttielokuvan "Minä ja pikkusiskoni (Sparrooabbán)". Se kertoi hänen siskostaan.